
^ΜΐΙΙΜ^ΙΡ^ΘΘΙβ^ΕϋΰΕ (Μίΐ Ά/ΡΜΊΜ 

Νο 7 - Σεπτέμβρης 2000 

β-ηχαϊΐ: 3.11—3.η&Γ@ϊιοΐ:ιηαί1. αοχι 









Για την ανάπτυξη ενός αντίπαλου δέους στη μοντέρνα τυραννία... 

Για «να είμαστε παντού όπου συμβαίνει και να συμβαίνει εκεί που είμαστε»... 

Για το πέρασμα από τη διαμαρτυρία στην εξέγερση... 

Για την παγκόσμια επανάσταση... Για την Αναρχία.... 

κ αθώς προχωρά η παγκοσμιοποίηση -η νέα μορφή του ιμπεριαλισμού, ό¬ 
πως γράφαμε κατά τη διάρκεια του πολέμου στη Γιουγκοσλαβία- εξοπλισμέ¬ 
νη με νέα «οράματα» για τη λεηλασία του πλανήτη μέσα από υπερεθνικούς 
οικονομικούς οργανισμούς (ΔΝΤ, Παγκόσμια Τράπεζα, ΠΟΕ), με νέα εργα¬ 
λεία και μηχανισμούς ελέγχου και καταστολής (πληροφορική, γενετική, η¬ 
λεκτρονικοί στρατοί), με αναπροσαρμοσμένους θεσμούς και παγκόσμιες 
στρατηγικές για την επιβολή της τάξης και την εγκληματοποίηση της αντί¬ 
στασης (διεθνείς «αντιτρομοκρατικές» νομοθεσίες), όπως επίσης και με ένα 
εκσυγχρονισμένο ιδεολογικό οπλοστάσιο -α¬ 
ντλούμενο από τον, αιματοβαμμένο κατά τ’ 
άλλα, ανθρωπιστικό και δημοκρατικό δυτι¬ 
κό πολιτισμό- που θα καθιστά εύπεπτες τις 
επιχειρήσεις θανάτου που διεξάγονται... κα¬ 
θώς τα κράτη και το κεφάλαιο εξαπολύουν 
μια παγκόσμια επίθεση με πολιτικούς, στρα¬ 
τιωτικούς και οικονομικούς όρους, το ζήτη¬ 
μα ενός “αντίπαλου δέους”, της αντεπίθεσης 
ενός ανταγωνιστικού κινήματος που θα α¬ 
γωνίζεται μέσα στη νέα παγκόσμια πραγμα¬ 
τικότητα, τίθεται πιο επιτακτικά παρά ποτέ. 


μα πιο ορατή όμως γίνεται και η επιθυμία για την ανάπτυξη αυτού του α¬ 
νταγωνιστικού πόλου μέσα στο νέο παγκόσμιο τοπίο, για την επικοινωνία 
των διαφορετικών αγώνων και τη δυνατότητα συντονισμού τους. 

Έκφραση μιας τέτοιας προοπτικής πέραν του “καλού” και του “κακού” 
(δηλ. την υπεράσπιση του παλιού κόσμου ή τον εκσυγχρονισμό του), με τη 
δημιουργία γεγονότων παγκόσμιας απήχησης, αντιπροσωπεύουν οι εξεγερ- 
τικές στιγμές που σημάδεψαν τις κινητοποιήσεις στο Άμστερνταμ, το Λον¬ 
δίνο, το Σηάτλ και την Ουάσιγκχον. Είναι το στίγμα μιας νέας απειλής α¬ 
πό τα κάτω, κόντρα στην ηττοπάθεια και την πολυδιαφημισμένη παντοδυ¬ 
ναμία της νέας τάξης. 

Συγκρούσεις που ξεσπούν με κάθε ευκαιρία, όπως για παράδειγμα εκεί 
όπου συνεδριάζουν υπερεθνικοί οικονομικοί και πόλιτικοί μηχανισμοί για 

την προώθηση της παγκοσμιοποίησης. Συ¬ 
γκρούσεις που αποτελούν στιγμές του κοινω¬ 
νικού πολέμου που διεξάγεται καθημερινά σε 
κάθε γωνιά του πλανήτη, και στον οποίο ε¬ 
μπεριέχεται κάθε μικρή ή μεγάλη πράξη α¬ 
ντίστασης ενάντια στο Κράτος και τα αφεντι¬ 
κά. Πρόκειται για τον κοινωνικό πόλεμο που 
εκδηλώθηκε με τις επιθετικές δράσεις στους 
δρόμους της Αθήνας τη νύχτα της επίσκε¬ 
ψης του Κλίντον, με τη μαχητική κατάληψη 
του ΙΙΝΑΜ στην Πόλη του Μεξικό, με τα 
'πυρπολημένα κρατικά κτίρια στην πρωτεύ¬ 
ουσα του Περού και με τον ιθαγενικό ξεση¬ 
κωμό που σάρωσε τη χώρα του Εκουαδόρ... 
Τον ίδιο πόλεμο που μαίνεται στις σύγχρονες 
μητροπόλεις ανάμεσα στους αποκλεισμένους 
προλετάριους και τους ενσωματωμένους του 
συστήματος, ανάμεσα στη νεολαία και την α¬ 
στυνομία, στους αγώνες των κινημάτων που 
ξεσπούν ενάντια στα αναδιαρθρωτικά σχέδια 
των αφεντικών στους χώρους της εκπαίδευ¬ 
σης και της εργασίας. Τον ίδιο πόλεμο που έ¬ 
χει τους φυλακισμένους μαχητές του, τους 
πολιτικούς κρατούμενους στην Ελλάδα, 
στην Τουρκία, στην Ευρώπη-Φρούριο, τους 
μαύρους επαναστάτες και Ινδιάνους αιχμά¬ 
λωτους στις ΗΠΑ. 

* 


Κι αυτό γιατί παράλληλα με την ανάδυση 
μιας νέας κυρίαρχης ιδεολογίας περί «αν¬ 
θρωπίνων δικαιωμάτων», «κοινωνίας των 
πολιτών» και «Μη Κυβερνητικών Οργανώ¬ 
σεων», «ειρηνευτικών στρατιωτικών απο¬ 
στολών» και «ανθρωπιστικών πολέμων», 
«κοινωνιών της καταναλωτικής ευημερίας», 
«ανάπτυξης, ασφάλειας και εκσυγχρονι¬ 
σμού», επανεμφανίζονται, με το προσωπείο 
της «αντίστασης» σε όλα αυτά, οι υποβαθμι¬ 
σμένοι υπηρέτες του καθεστώτος: εθναμύ- 
ντορες, παπάδες, εργατοπατέρες κλπ. Απ' τη 
μια μεριά για να διαπραγματευτούν τη δική 
τους είσοδο στη νέα εποχή της παγκοσμιο- 
ποιημένης εξουσίας, απ' την άλλη για να ε¬ 
γκλωβίσουν στις σκουριασμένες αλυσίδες 
τους τις αυθεντικές κοινωνικές αντιστάσεις, 
εξαγοράζοντας έτσι μια θέση στο παιχνίδι 
της κυριαρχίας ως στυλοβάτες της συναίνε¬ 
σης και εγγυητές της νομιμότητας. Χρησι¬ 
μοποιούν συνθήματα όπως η «εθνική ομο¬ 
ψυχία» ή η «εθνική οικονομία», θάβοντας 
τον ταξικό ανταγωνισμό και προβάλλοντας 
σύμβολα κάποιας υπέρ-ταξικής ψευδοκοινό- 
■τητας. 

Μέσα σ' αυτή την πραγματικότητα επιβε¬ 
βαιώνονται όλο και περισσότερο οι αγώνες 
που έχουν χαρακτηριστικά ρήξης με κάθε 
μορφή της κυριαρχίας, που αντλούν την 
ταυτότητά τους από τη ριζική άρνηση αυ¬ 
τού του συστήματος και προτάσσουν την 
καθολική καταστροφή του, χωρίς αυταπά¬ 
τες για περιθώρια διαπραγμάτευσης με θε¬ 
σμούς που παρατείνουν την επιβίωση σ' έ¬ 
ναν κόσμο άδειο από ζωή κι ελευθερία. Ακό¬ 


’Μ 

ΜΜ ί_ _... 

■ ■ 

& ·,νν. 




_____Έ 











Μπροστά στην επόμενη συνάντηση του 
ΔΝΤ και της Παγκόσμιας Τράπεζας από τις 
26 έως τις 28 Σεπτέμβρη, αυτή τη φορά στην 
Πράγα, σε άλλο ένα πεδίο για τις μπίζνες των 
«αναπτυγμένων ευρωπαίων και αμερικανών 
συμμάχων», οργανώνονται πρωτοβουλίες με 
σκοπούς που ξεκινούν από τη διαμαρτυρία 
και φτάνουν στην πρόκληση γεγονότων και 
την παρεμπόδιση της συνδιάσκεψης. 

Οι αναρχικοί έχουμε κάθε λόγο να είμαστε 
και πάλι εκεί... 

-Γιατί είναι μια ευκαιρία να συναντηθού¬ 
με με τους συντρόφους μας που θα καταφθά- 
σουν από όλο τον κόσμο, να προωθήσουμε 
διαρκείς συνθήκες επικοινωνίας των αγο5νων 
σε επίπεδο αντιπληροφόρησης, αλληλεγγύης 
και ανταλλαγής εμπειριών, και να δημιουρ¬ 
γήσουμε άμεσα στιγμές κοινοτικής αντεπί¬ 
θεσης. 


συνέχεια στη σιλ. 2 








-Γιατί μας ενδιαφέρει η ανάπτυξη ενός πολύμορφου ανταγωνιστικού κοι¬ 
νωνικού κινήματος με χαρακτήρα αντιεθνικιστικό, αντιεξουσιαστικό και α- 
ντικαπιταλιστικο, η διεθνοποίηση του οποίου, σήμερα ιδιαίτερα, είναι απαραί¬ 
τητη όσον αφορά την ποιότητα και την αποτελεσματικότητά του, ενάντια 
στην παγκοσμιοποίηση των αφεντικών και ενάντια σ’ όσους την «αντιπαλεύ¬ 
ουν» από μια πατριωτική θέση. Γιατί θέλουμε ένα κίνημα αυτοοργανωμένο 
και ανατρεπτικό, και περισσότερο από το να το φανταζόμαστε μας ενδιαφέρει 
να δρούμε προς αυτή την κατεύθυνση. 

-Γιατί οι διασκέψεις του ΔΝΤ και της Παγκόσμιας Τράπεζας, και γενικά οι 
τελετές των αφεντικών, προκαλούν την δυσαρέσκεια ή την οργή χιλιάδων αν¬ 
θρώπων. Γιατί το ΔΝΤ και η ΠΤ αποτελούν εργαλεία για την προώθηση της 
παγκοσμιοποίησης και είναι υπεύθυνοι για τις ολέθριες συνέπειές της στους 
ανθρώπους και τη φύση, όπως αυτές εκφράζονται στα διαφορετικά σημεία του 
πλανήτη, είτε με την οικονομική ανάπτυξη είτε με τις πολεμικές καταστρο¬ 
φές, με τα κύματα των προσφύγων και την εξαθλίωση των προλετάριων, με 
τις συνθήκες εκμετάλλευσης και καταπίεσης που ασκούνται καθημερινά και 
παντού. 

-Γιατί στο ετερόκλητο πλήθος που συγκεντρώνεται στις «διεθνείς ημέρες 
δράσης», μπορούμε να διακρίνουμε μια ποικιλία ομάδων και ατόμων που πα¬ 
λεύουν με διαφορετικές αιχμές -όπως την ανεργία, το ρατσισμό, τις κοινωνι¬ 
κές διακρίσεις, την οικολογία κλπ.- και που, βρισκόμενοι μαζί στο δρόμο, έ¬ 
χουν την ευκαιρία να κάνουν έμπρακτα βήματα ξεπεράσματος των συμβιβα¬ 
σμών, των περιχαρακώσεων καν των μονοθεματισμών. 

Διακρίνουμε ακόμα μια νεολαία που ασφυκτιά στα περιθώρια ζωής των 
σύγχρονων μεγαλουπόλεων, τμήματα της κοινωνίας που το σύστημα εγκλη- 
ματοποιεί για να επιβιώνουν φρουρούμενα στις παρυφές των τειχών που χτί¬ 
ζει γύρω από τα εμπορικά του κέντρα, και που μέσα από αυτές τις κινητοποι¬ 
ήσεις εκδηλώνουν μαχητικά μια νέα μορφή πολιτικοποίησης, ενάντια στην α¬ 
πορρόφηση ή τη συντριβή τους από τη σύγχρονη μορφή της κυριαρχίας, τις 
αξίες και τους ρόλους που επιβάλλει. Μια «πολιτικοποίηση» που γεννιέται στα 
συντρίμμια της προηγούμενης εποχής των εξαντλημένων πασιφιστικών ψευ¬ 
δαισθήσεων και των καταναλωμένων συντεχνιακών αιτημάτων, και γι αυτό 
ολοένα και πιο σαρωτική στον ορισμό των στόχων της, πιο παγκόσμια στην 
έκφραση, πιο ανεξέλεγκτη στη δράση, πιο ρευστή στην οργάνωση και με λιγό- 
τερες αναστολές ως προς την επιθετικότητά της. 

-Γιατί εξαρτάται από τους ίδιους τους εξεγερμένους η όξυνση του κοινωνι¬ 
κού ανταγωνισμού και μέσα στις διεθνείς συγκεντρώσεις, το να μετατρέψουν 
ένα κλίμα αμφισβήτησης που εμφανίζεται από παντού σε κοινωνική έκρηξη. 
Εξαρτάται από του ίδιους τους αγωνιστές να αποκαλύψουν τη ματαιότητα 
των αυτοπεριορισμών και της απεύθυνσης στις «ευαισθησίες» ενός πάνοπλου 
συστήματος, να αναδείξουν ότι η αντίσταση στο Κράτος και το κεφάλαιο όχι 
μόνο συμπεριλαμβάνει όλα τα προσφερόμενα μέσα του αγώνα αλλά ανακαλύ¬ 
πτει και νέα. 

-Γιατί όπως έχουμε μια απάντηση για τον καπιταλισμό, έτσι έχουμε μια α¬ 
πάντηση και για όσους διαμεσολαβούν τα συμφέροντα της ασφάλειας του κρά¬ 
τους στο εσωτερικό των κινημάτων: τα κόμματα, τα συνδικάτα και τις κρατι¬ 
κοδίαιτες οργανώσεις που σπεύδουν να χειραγωγήσουν και να ενσωματώσουν 
ο,τιδήποτε ζωντανό δημιουργείται κοινωνικά. 

Γιατί όπως έδειξε αφενός η τακτική των αναρχικών ομάδων στις 19 Νοέμ¬ 
βρη στην Αθήνα, και αφετέρου η τακτική του αναρχικού “μαύρου μπλοκ” 
στις 30 Νοέμβρη στο Σηάτλ, δεν υ πάρχ ει καλύτερος τρόπος από την εφαρμο¬ 
γή -και όχι βέβαια την επίκλησή- ενός ανατρεπτικού σχεδίου, για να χτυπή¬ 
σεις τις πολιτικές και οικονομικές ελίτ, και ταυτόχρονα να κάνεις ευδιάκριτη 
και καταλυτική την παρουσία σου μέσα σ’ ένα συνονθύλευμα σταλινικών, ε- 
θνικιστών ή ειρηνιστών διαμαρτυρόμενων. 

Γιατί όταν δυναμικές και αποφασισμένες μειοψηφίες ξέρουν να εντοπίζουν 
τους στόχους τους, τους φίλους και τους αντίπαλους, όχι μόνο δεν φοβούνται 
να κινηθούν ανάμεσα σε δυνάμεις διαφορετικές ή καί εχθρικές, αλλά αντίθε¬ 
τα η δράση τους μπορεί να καθορίζει τα γεγονότα. Να' γελοιοποιεί τα σχέδια 
της καταστολής, να ξεσηκώνει και να απελευθερώνει τις πιο ριζοσπαστικές 
διαθέσεις, να μετατρέπει τελικά την παρουσία χιλιάδων ανθραιπων στους δρό¬ 
μους σε αυτό που θα έπρεπε να είναι: ένας ευνοϊκός παράγοντας για τη διασά¬ 
λευση της τάξης των κυρίαρχων. 

-Γιατί δεν είμαστε καθόλου πρόθυμοι να λύσουμε τα προβλήματα του κα¬ 
πιταλισμού, εξωραΐζοντας τον με «δημιουργικές» προΐάσεις. Γιατί δεν μας εν¬ 
διαφέρουν οι πλαστικές εγχειρήσεις στο δημοκρατικό προσολπείο της δικτατο¬ 
ρίας των κρατικών συνασπισμών. Γιατί δεν θέλουμε να ζήσουμε πιο «ανθρώ¬ 
πινα» μέσα στον εφιαλτικό τους κόσμο, αλλά να ζήσουμε χωρίς αυτούς. Γιατί 
στο περιβάλλον της παγκόσμιας αντίστασης που διαμορφώνεται βρίσκουμε 
τους κοινωνικούς και ταξικούς μας συμμάχους, για να μετατρέψουμε τις αλα- 
ζονικές συναντήσεις των αφεντικών σε γιορτές εξέγερσης... 

-Γιατί τα αφεντικά, οι θεσμοί και τα σύμβολά τους δεν είναι απρόσβλητα 
και γιατί είναι ωραία όταν γίνονται στόχοι της οργής μας. 

Και εδώ και παντού... 

ψ β Λνίΐΐ Επγπ γοπΓ ϊχιο1τίη£ Ε α η Κ 8 ! 

σύνθημα των αναρχικών στο Σηάτλ 




Ε νώ ο κόσμος αλλάζει με 
ταχύτητα και τίποτα δεν 
μένει πια ίδιο, στις μεθό¬ 
δους εκμετάλλευσης και κα¬ 
ταπίεσης, στον τρόπο διάρ¬ 
θρωσης της εξουσίας και 
της σύγχρονης ταξικής, κοι¬ 
νωνίας, ένα μέρος των ε- 
ξουσιαστών υπερασπίζεται 
το φάντασμα μιας εποχής 
που έχει παρέλθει. Η πρό¬ 
σφατη διαφωνία μεταξύ της 
κυβέρνησης και της εκκλη¬ 
σίας για το ζήτημα των ταυ¬ 
τοτήτων είναι μια ακόμα αιχ¬ 
μή της αντιπαράθεσης και 
του αλληλοσπαραγμού στο 
εσωτερικό του συστήματος, 
μεταξύ αυτών που υπερασπίζονται πολι¬ 
τικά και κοινωνικά μοντέλα συνδεδεμένα 
με την παραδοσιακή κυριαρχία του έ- 
θνους-κράτους, και αυτών που προω¬ 
θούν τον εκσυγχρονισμό και την προ¬ 
σαρμογή σε μοντέλα της ανατέλλουσας 
υπερεθνικής κυριαρχίας. 

Από την αντιπαράθεση αυτή αναδει- 
κνύονται και μια σειρά αποπροσανατολι¬ 
στικά ζητήματα, με αποτέλεσμα πολλοί 
να συστρατεύονται με τους εξουσια- 
στές, είτε κάτω από σύμβολα του έ¬ 
θνους και της θρησκείας στο όνομα μιας 
δήθεν αντίστασης στην παγκοσμιοποίη¬ 
ση, είτε κάτω από τα προτάγματα του 
εκσυγχρονισμού στο όνομα της προό¬ 
δου και της ελευθερίας. Πίσω από τα 
ψευτοδιλήμματα όμως, όπως το «αν 
πρέπει να αναγράφεται στις ταυτότητες 
το θρήσκευμα», καλύπτονται τα ουσια¬ 
στικά κοινωνικά ζητήματα, όπως είναι ο 
αυξανόμενος έλεγχος των ανθρώπων α¬ 
πό το κράτος και η ολοκληρωτική μορφή 
που τείνει να αποκτήσει, με τη χρήση 
των σύγχρονων τεχνολογιών και κυρίως 
με την πληροφορική. Κι οι νέες ηλεκτρο¬ 
νικές ταυτότητες δεν αποτελούν τίποτα 
άλλο από ένα ακόμη ρυθμιστικό σχέδιο 
του ελληνικού κράτους που εντάσσεται 
στις ευρύτερες επιλογές και τις υποχρε¬ 
ώσεις του απέναντι στην κεντρική ευρω¬ 
παϊκή εξουσία και τις επιταγές που ορί¬ 
ζονται μέσα από τη συνθήκη Σένγκεν. 

Έχουν περάσει ήδη δεκαπέντε χρόνια 
από τότε που η Γαλλία, η Γερμανία, το 
Λουξεμβούργο, το Βέλγιο και η Ολλανδί¬ 
α υπέγραψαν τη συνθήκη Σένγκεν, κο¬ 
ντά στο ομώνυμο χωριό του Λουξεμ¬ 
βούργου, με την οποία τα αφεντικά 
προσδιόρισαν τα διοικητικά όρια του νέ¬ 
ου υπερεθνικού «χώρου Σένγκεν», προ¬ 
ώθησαν τη δημιουργία ενός ενιαίου νο¬ 
μικού πλαισίου και εγκαθίδρυσαν ένα 
πανεποπτικό σύστημα ελέγχου για όλη 
την Ευρώπη. Ας σημειωθεί ότι η Σένγκεν 
γεννήθηκε την ίδια μέρα που η Κομισιόν 
ενέκρινε τη “Λευκή Βίβλο" για τον εκ¬ 
συγχρονισμό στους χώρους παραγωγής 
και τις νέες εργασιακές σχέσεις, σύμ¬ 
φωνα με τις επιταγές του νεοφιλελευθε¬ 
ρισμού και της ελεύθερης αγοράς. Σκο¬ 
πός αυτής της συνθήκης είναι να συντε- 
λέσει στην αστυνομική και δικαστική πε¬ 
ριφρούρηση της ευρωπαϊκής ολοκλή¬ 
ρωσης, ενός ενιαίου ηπειρωτικού χώρου 
' όπου θα μπορούν να κινούνται με ασφά¬ 
λεια τα αφεντικά, να διακινούνται τα ε¬ 
μπορεύματα και τα κεφάλαια, να δρουν 
•χωρίς όρια και περιορισμούς οι πολυε¬ 
θνικές εταιρείες καθώς επίσης οι υπερε- 
θνικές και εθνικές υπηρεσίες ελέγχου 
^ και καταστολής. Τα εθνικά σύνορα υπο- 
; βαθμίζονται και ανυψώνονται νέα και α¬ 
διαπέραστα κοινωνικά και ταξικά σύνο- 
: ρα για να προφυλάξουντους ενσωματω¬ 
μένους στο σύστημα από τα εκατομμύ¬ 
ρια των αποκλεισμένων που γεννά η πα¬ 
γκοσμιοποίηση της οικονομικής και πο¬ 
λιτικής κυριαρχίας. 



Το όραμα των εξουσιαστών για ακό¬ 
μη ευρύτερο και λεπτομερέστερο έλεγ¬ 
χο βρήκε την υλική έκφρασή του μέσα 
από το Σύστημα Πληροφοριών Σένγκεν 
(5.1.δ), τον κεντρικό ηλεκτρονικό υπολο¬ 
γιστή που βρίσκεται στο Στρασβούργο 
(δημιούργημα της γαλλικής πολυεθνι¬ 
κής Μπουλ και της γερμανικής Ζίμενς). 
Στην ηλεκτρονική μνήμη του 5.Ι.5., που 
η χωρητικότητά του επιτρέπει το φακέ¬ 
λωμα δεκάδων εκατομμυρίων ανθρώ¬ 
πων, καταγράφονται πληροφορίες για- 
όσους αποτελούν, έστω και εν δυνάμει, 
κίνδυνο για τη διατήρηση της τάξης και 
της ασφάλειας της ιδιοκτησίας, των θε¬ 
σμών και του κράτους. Προϋπόθεση για 
να ενταχθεί ένα κράτος-μέλος της ευ¬ 
ρωπαϊκής ένωσης στο “χώρο Σένγκεν" 
αποτελεί η ψήφιση του νόμου για την 
«προστασία των δεδομένων προσωπι¬ 
κού χαρακτήρα» που εμπνεύστηκε το 
ευρωκοινοβούλιο. Εκτελεστικό όργανο 
αυτού του νόμου είναι η «ανεξάρτητη 
Αρχή”, η οποία αναλαμβάνει τη συγκέ-. 
ντρωση αρχείων με «προσωπικά δεδο¬ 
μένα» από κάθε δημόσιο ή ιδιωτικό φο¬ 
ρέα, για λογαριασμό του τοπικού γρα¬ 
φείου Σένγκεν που εδρεύει στο υπουρ¬ 
γείο Δημόσιας Τάξης και που αυτό με τη 
σειρά του τροφοδοτεί με πληροφορίες 
το κεντρικό σύστημα στο Στρασβούργο. 

Με τη χαρτογράφηση ολόκληρων 
πληθυσμών, την επεξεργασία και την α¬ 
νάλυση των πληροφοριών, το «μάτι» του 
κρατικού ελέγχου αναζητά τις διαδρο¬ 
μές για να διεισδύσει στην ανθρώπινη 
σκέψη, να προσεγγίσει και να αναλύσει 
τις τάσεις, τις επιθυμίες, τις ιδιαιτερότη¬ 
τες των ανθρώπων, να τους καταστήσει 
διάφανους και προβλέψιμους, ώστε να 
τους αποτρέψει προληπτικά από κάθε ε¬ 
χθρική σκέψη για το σύστημα, να τους 
μετατρέψει σε ακίνδυνα κατοικίδια του 
καπιταλισμού ή να τους παραδώσει 
στην τιμωρία. 

Ένα μέρος της συνθήκης αφορά 
τους μετανάστες που θεωρούνται ο "ε¬ 
ξωτερικός εχθρός" της Ευρώπης και αν¬ 
θρώπινο πλεόνασμα του λεγάμενου α¬ 
ναπτυγμένου κόσμου. Ανυπολόγιστος 
είναι ο αριθμός των μεταναστών που α¬ 
πελαύνονται καθημερινά και αμέτρητοι 
είναι αυτοί που δολοφονούνται από τα 
όργανα επιβολής της τάξης στους δρό¬ 
μους. στα αστυνομικά τμήματα, στα σύ¬ 
νορα ή και κατά τη διάρκεια των απελά¬ 
σεων από το ευρωπαϊκό φρούριο, ενώ 
τα εξωτερικά τείχη του “χώρου Σέν- 
γκεν” γίνονται ο κυματοθραύστης των 
μαζικών μεταναστευτικών ρευμάτων 
πού γεννιούνται από τους πολέμους 
που διεξάγουν, είτε με οικονομικά είτε 
με στρατιωτικά μέσα, τα κράτη και οι 
πολυεθνικές. 

Ένα άλλο μέρος αφορά τον "εσωτε¬ 
ρικό εχθρό", καθώς στο όνομα της τά¬ 
ξης και της ασφάλειας προωθείται η 
διαρκής παρακολούθηση, η εξουδετέ- 
ρωοη ακόμα και η εξόντωση οποιουδή- 

ποτέ δεν αφομοιώνεται από τον σύγχρονο 
καππαλιστικό - εξουσιαστικό κόσμο, δεν 
συμμορφώνεται στις κρατικές επιταγές και 
δεν υποτάσσεται στην «κοινωνίά» των ε¬ 
μπορευμάτων, του ελέγχου και της αστυ¬ 
νόμευσης. 

Όσο γι αυτούς που εν όψει της νέας 
πραγματικότητας που διαμορφώνεται δια¬ 
μαρτύρονται μιλώντας για την καταστρα- 
τήγηση “των κοινωνικών και πολιτικών δι¬ 
καιωμάτων", την καταπάτηση των “δημο¬ 
κρατικών αρχών" και τον “αυταρχισμό των 
κρατικών μηχανισμών”, επιζητώντας έναν 
εκσυγχρονισμό με “ανθρώπινο πρόσωπο", 
το μόνο ουσιαστικά που κάνουν είναι να 
δημιουργούν κοινωνικούς και πολιτικούς 
χώρους της ηττοπάθειας, να χαλιναγω¬ 
γούν τις ριζοσπαστικές διαθέσεις και να α¬ 
ντιστέκονται στις αυθόρμητες κοινωνικές 
δυναμικές, να θέτουν κατευθύνσεις που ο¬ 
δηγούν στην παραίτηση από κάθε επιθυμί¬ 
α εξέγερσης. 

Εμείς, δεν έχουμε να υπερασπιστούμε 
τίποτα από τον παλιό κόσμο κι ούτε πρό¬ 
κειται να υποδεχτούμε θετικά τις προ¬ 
σπάθειες άμβλυνσης των οξυμένων κοινω¬ 
νικών και ταξικών ανταγωνισμών. Καμιά 
προσδοκία καλύτερης ζωής δεν μπορεί να 
υπάρξει μέσα στην φασιστική πραγματικό¬ 
τητα που μας επιβάλλεται, όσο εξωραΐσμέ- 
νη κι αν παρουσιάζεται. Η άρνηση στα σχέ¬ 
δια των εξουσιαστών για περισσότερο έ¬ 
λεγχο πάνω στους άνθρώπους, είναι μέ¬ 
ρος του ευρύτερου αγώνα μας για την κοι¬ 
νωνική απελευθέρωση και τον ατομικό αυ- 
τοκαθορισμό, και αυτός ο αγώνας είναι η 
μόνη μας ταυτότητα και η μοναδική ελεύ¬ 
θερη επιλογή μας. 

Κ.τ.Κ. 

* Σύμφωνα μετο άρθρο 93, το «σύστημα πλη¬ 
ροφοριών Σένγκεν έχει ως αντικείμενο την προ¬ 
στασία της δημόσιας τάξης και ασφάλειας, περι¬ 
λαμβανόμενης και της κρατικής ασφάλειας». Σε 
αυτή την κεντρική τράπεζα πληροφοριών συγκε¬ 
ντρώνονται πληροφορίες για: 

-πρόσωπα που καταζητούνται από τις κατά τό¬ 
πους αστυνομίες (αρ. 95), 

-αλλοδαπούς που είτε έχουν καταδικαστεί είτε 
έχουν απελαθεί από κάποια χώρα της Σένγκεν εί¬ 
τε υπάρχουν υπόνοιες ή ενδείξεις ότι πρόκειται 
να προβούν σε πράξεις που απειλούν την ασφά¬ 
λεια του κράτους (αρ. 96), 

-πρόσωπα που εξαφανίστηκαν ή πρόσωπα που 
"χρειάζονται" την κρατική παρέμβαση για την α- 
σφάλειά τους (αρ. 97), 

-άτομα ή οχήματα που αποτελούν στόχο παρα¬ 
κολούθησης ή ειδικού ελέγχου (αρ. 99), Σε αυτή 
την κατηγορία καταγράφονται πληροφορίες για 
όποιον «υπάρχουν ενδείξεις ότι διαπράττει ή ότι 
πρόκειται να διαπράξει αξιόποινες πράξεις» ή «υ¬ 
πάρχει συνολική εκτίμηση πόυ επιτρέπει να υπο¬ 
τεθεί ότι το συγκεκριμένο πρόσωπο θα διαπράξει 
και στο μέλλον αξιόποινες πράξεις, ιδιαίτερα όταν 
αυτό έχει παρανομήσει». 

Στα στοιχεία που καταγράφονται, περιλαμβά¬ 
νονται μεταξύ άλλων και η «ένδειξη ότι τα υπόψη 
ί πρόσωπα είναι οπλισμένα», η «ένδειξη ότι τα υπό¬ 
ψη πρόσωπα είναι βίαια» και η «στάση που ενδεί- 
κνυται να τηρηθεί». 

Παράλληλα με την εφαρμογή της Σένγκεν δη- 
μιουργήθηκε και το ευρωπαϊκό σώμα μπάτσων, η. 
Ευτορο!. Η δημιουργία της αποφασίστηκε τον Ιού¬ 
νιο του '92 κατά τη σύνοδο των υπουργών της 
ΤΒΕνί. Η ομάδα αυτή -που τα αρχικά της σημαί¬ 
νουν Τρομοκρατία, Ριζοσπαστισμός, Εξτρεμι- 
σμός, Διεθνής Βία- ιδρύθηκε το 1975 από εννέα 
: κράτη της Ευρώπης ενώ αργότερα εντάχθηκαν οι 
ΗΠΑ, ο Καναδάς και το Μαρόκο. 

* Το ελληνικό κράτος προσχώρησε στη Σέν- 
γκεν το ’92 και το '97 η συνθήκη ψηφίστηκε από 
τη βουλή, αφού λίγους μήνες νωρίτερα είχε ψη¬ 
φιστεί ο νόμος για την «προστασία” των 
προσωπικών δεδομένων. Τα δεδομένα αυτά με¬ 
ταξύ άλλων αφορούν τη φυλετική ή εθνική προέ¬ 
λευση, τα πολιπκά φρονήματα, τις πολιτικές και 
; φιλοσοφικές πεποιθήσεις, τη συμμετοχή σε ένω¬ 
ση, σωματείο ή συνδικαλιστική οργάνωση, την υ¬ 
γεία, την κοινωνική πρόνοια, την ερωτική ζωή, τις 
ποινικές διώξεις και καταδίκες. 

ΜΕΞΙΚΟ 12.8.00 Αντάρτες Ζαπαχίστας εξα¬ 
νάγκασαν περισσότερους από 100 παραστρατιω- 
τικους υποσιπρικτές της κυβέρνησης να εγκατα- 
λείψουν τα σπίτια τους στην κοινότητα Νουέβο 
Παβορεάλ της Τσιάπας. Πρόκειται για το τελευ¬ 
ταίο από τα επεισόδια που έχουν ξεσπάσει στην 
περιοχή για το καθεστώς κατοχής της γης, μεταξύ 
εξεγερμένων ιθαγενών και παραστρατιωτικών. 


II ΠΪΛΛΉΕΙΙ ΤΟΥ ΚΑΘΕΧΓίΙΊΧ»: Ρ.Ι.Ε.8. 


ο ΡΙΕδ (ΡϊοΗθγο άθ ΙηΤετηοε άθ Εθρθοίθ! δερυίτηίθηΤο - 
Η Αρχείο Κρατουμένων σε Ειδική Παρακολούθηση) που 
λ εφαρμόζεται τα τελευταία χρόνια από το Ισπανικό 
κράτος αποτελεί μια από τις πιο σοβαρές παραβιάσεις 
των ανθρωπίνων δικαιωμάτων. Χωρίς να πρόκειται για έ¬ 
να θεσπισμένο νομοθετικά καθεστώς, είναι η «άδεια» που 
έχουν οι δεσμοφύλακες να καταστέλλουν συγκεκριμένους 
κρατούμενους που οργανώνονται ενάντια στους θεσμούς 
των φυλακών. 

Εφαρμόστηκε για πρώτη φορά το 199 1, μετά την ανα¬ 
διοργάνωση του Α.Ρ.Β.Ε. (Αθοοίθοίοπ άβ Ργθθοξ θπ 
ΡερίπΊβη ΕερβοίοΙ - Σύλλογος Φυλακισμένων σε Ειδικό 
Καθεστώς), μιας ομάδας συνειδητοποιημένων φυλακισμέ¬ 
νων, δραστήριων σε ό,τι αφορά τα προβλήματα της φυλα¬ 
κής. Ήταν επίσης μετά από μια σειρά εξεγέρσεων με 
ομηρίες δεσμοφυλάκων και προϊσταμένων της φυλακής 
και της δικαιοσύνης, που πραγματοποιήθηκαν με σκοπό να 
φτάσουν στην κοινωνία τα αιτήματα των κρατουμένων για 
βελτίωση των συνθηκών μέσα στις ισπανικές φυλακές. 

Το Ρ.Ι.Ε.5., που δημιουργήθηκε από τον υπουργό εσωτε¬ 
ρικών Απϋοπί Αευηοίοπ, σχεδιάστηκε και εκτελέστηκε με 
σκοπό να καταστρέφει το σύλλογο Α.Ρ.Ρ.Ε. και να διαχω¬ 
ρίσει τον υπόλοιπο πληθυσμό της φυλακής από εκείνους 
που θεωρούνταν πιο επικίνδυνοι για εξεγέρσεις ή απο- 

ΟΙ ΦΥΛΑΙΟΧΜΕΝΟΙ 
2Ε ΑΓΟΝΑ 

ο ξεκίνημα του ομαδικού αγώνα: Στην 
Η υπόθεση του Ρ.Ι.Ε.δ. οι κινητοποιή- 
1 σεις δεν είναι κάτι νέο, πάντα γίνο¬ 
νταν πράξεις αντίστασης από άτομα ή μι¬ 
κρές ομάδες φυλακισμένων (απεργίες 
πείνας, αποχή από τον προαυλισμό, απερ¬ 
γίες εργασίας...). Αυτό που άλλαξε πρό¬ 
σφατα είναι ότι κάποιοι φυλακισμένοι στο 
Ρ.Ι.Ε.δ. συνειδητοποίησαν πως εάν ο αγώ¬ 
νας δεν γίνεται συντονισμένα, είναι ατελέ¬ 
σφορος και έχει μικρό αντίκτυπο έξω α¬ 
πό τις φυλακές. 

Η ανάγκη συντονισμού και η πρωτοβου¬ 
λία να συναντηθούν αυτές οι διαμαρτυρί¬ 
ες προέρχεται κυρίως από άτομα που έ¬ 
χουν περάσει από τα πιο σκληρά τμήματα 
των Ρ.Ι.Ε.δ. και έχουν βιώσει ξυλοδαρ¬ 
μούς, βασανιστήρια, κ.λ.π. 

Ξεκίνησαν με «οΗθρβοε» (στην αργκό 
των φυλακισμένων, η άρνηση να βγούνε 
στην αυλή), αλλά γνώριζαν πως αν αυτός 
ο αγώνας δεν γινόταν οικειοποιήσιμος από άλλους φυλα¬ 
κισμένους ή αν δεν έβρισκε μια εξωτερική υποστήριξη 
αρκετά δυνατή, τα αποτελέσματά του θα ήταν πολύ λίγα, 
πέρα από την καταστολή που θα δεχόταν. 

ϋι πρώτες τους ενέργειες λοιπόν ήτανε τα «οόερβοε» 
που πραγματοποίησαν μικρές ομάδες φυλακισμένων. Σι- 
γά-σιγά ο αγώνας επεκτάθηκε και σε άλλες φυλακές, μέ¬ 
σω γραμμάτων και ανακοινώσεων από τους ίδιους τους 
κρατούμενους προς κρατούμενους άλλων φυλακών και 
προς ομάδες εξωτερικής υποστήριξης, αφενός για τη 
διάδοση του αγώνα στους κρατούμενους, αλλά και για την 
ανάπτυξη της αλληλεγγύης και έξω από τη φυλακή. 

Μετά από μήνες οι σύντροφοι συγκέντρωσαν τις διεκ¬ 
δικήσεις τους σε τρεις βασικές: 

1. Κατάργηση του καθεστώτος Ρ.Ι.Ε.δ. και της απομό¬ 
νωσης. 

2. Αμεση αποφυλάκιση των αρρώστων. 

3. Σταμάτημα της διασποράς των φυλακισμένων. 


δράσεις, φτιάχνοντας έτσι μια φυλακή μέσα στην ίδια τη 
φυλακή. 

Επιλέγουν τους κρατούμενους, τους χωρίζουν σε μι¬ 
κρές ομάδες και τους μεταφέρουν έναν-έναν στα κελιά 
(ΓΠθάυΙοε) Ρ.Ι.Ε.δ., τα ειδικά τμήματα όπου κάθε μορφή ε¬ 
παφής με τους άλλους κρατούμενους είναι πια αδύνατη, 
πράγμα που διευκολύνει την εφαρμογή της καταστολής 
πάνω τους. 

Τους παίρνουν τα ρούχα και τους δίνουν ειδικές στο¬ 
λές και παντόφλες, τους παίρνουν τα στρώματα την ημέ¬ 
ρα και τους τα δίνουν πίσω τη νύχτα. Από την αλληλογρα¬ 
φία, όση φτάνει στα χέρια τους έχει λογοκριθεί. Στον 
προαυλισμό είναι απομονωμένοι χωρίς να είναι 
απαραίτητα τιμωρημένοι. Για τις μεταφορές μέσα στον 
περίβολο της φυλακής τούς γδύνουν και τους φορούν 
χειροπέδες ενώ συνοδεύονται από δεσμοφύλακες οπλι¬ 
σμένους με ρόπαλα και σιδερένια μπαστούνια. Οι δίκες 
γίνονται μέσα στις φυλακές, κατά τη μεταφορά τους δεν 
βλέπουν κανένα. Τους ξυλοκοπούν, τους βρίζουν, τους 
φορούν χειροπέδες (κάποιες φορές για ολόκληρες μέ¬ 
ρες)... 

Αυτό είναι το Ρ.Ι.Ε.δ. καί αυτό ισχύει στις φυλακές του 
ισπανικού κράτους από το 199 1 μέχρι σήμερα. 

ϋθ5β Τθγπο (φυλακισμένος υπό το καθεστώς Ρ.Ι.Ε.δ.) 


Συνέχισαν τις αποχές προαυλισμού και έκαναν συντονι¬ 
σμένα μια απεργία πείνας τεσσάρων ημερών (16-19 
Μαρτίου), στην οποία συμμετείχαν πάνω από 400 κρατού¬ 
μενοι σε 2 1 φυλακές. 

Οι διεκδικήσεις τους είναι αδιαπραγμάτευτες. 0 αγώνας 
τους δε θα σταματήσει. Κινητοποιήσεις γίνονται διαρκώς 
σε κάθε τμήμα Ρ.Ι.Ε.δ. αλλά και στους δρόμους. 

Οι διεκδικήσεις τους είναι και δικές μας. Ο αγώνας τους 
είναι και δικός μας. Δε θα τους αφήσουμε μόνους στα κε¬ 
λιά τους, θα πολεμήσουμε μέχρι να φτάσουμε στο στόχο 
μας. Μέχρι να ανατινάξουμε τα τείχη των φυλακών, των 
στρατώνων, των σχολείων, των μπάτσικων τμημάτων, των 
κρατικών κτιρίων, των εργοστασίων... 

Αλληλεγγύη στον αγώνα των φυλακισμένων! 

Κάτω το κράτος! 

ΑΑ.Ρ.Ε.ί. (Συνέλευση Υποστήριξης 
των Φυλακισμένων που Αγωνίζονται) 








«Καταδικάζω απολύτως τη βία και τις καταστροφές 
ηοι/ άκαναν αι/τοί οι άμυαλοι κακοηοιοοί.» είπα μετά 
τπι* Πρωτομαγιά ο εηοι'ομαζόμει'ος "κόκκινος" δή¬ 
μαρχος το!/ ^Λοι'δΚοι/ Κεπ 1_ίνίπ05+οΐ'νε / ι/ποηθι/ρίζο- 
ι*τας ότι είι*αι ο ίδιος ηοι/ ηαλιότερα δήλωνε «...ήμο ν- 
να ο πρώτος ηοι/ ζήτησα να γί^οι/ι* οι αεροπορικός ε¬ 
πιθέσεις στη Τ~ ιοι/γκοσλαβία για να καμιρθεί η εηι- 
θετικότητά τοι/ ΤνΙιλόσεβιτς»..! 



ΠΡϋΤΟΜΑΠΑ 2000, ΜΜ ΗΜΕΡΑ 

ΛΟΝΔΙΝΟ. Γύρω στα 10.000-15.000 άτομα είχαν καταλάβει από νωρίς το πρωί την ΡαιΊίαιηθηΙ 5ςυαίθ και τους 
γύρω κεντρικούς δρόμους. Σε άλλα σημεία της πόλης πραγματοποιήθηκαν διάφορες εκδηλώσεις, όπως μια πορεία 
με ποδήλατα, διαμαρτυρία έξω από τα ΜεϋοηαΙά'ε, συγκέντρωση ενάντια στο νέο αντιτρομοκρατικό νόμο που προ¬ 
ωθείται στη Βρετανία και στοχεύει σε αυτές ακριβώς τις νέες μορφές αντίστασης (μια σύνοψη της κυρίαρχης ιδε¬ 
ολογίας που υπαγορεύει αυτή την επίθεση από πλευράς του κράτους αποτελεί η δήλωση του Μπλερ «τέτοιου εί¬ 
δους πράγματα δεν θα ξανασυμβούν, ναι μεν είναι δικαίωμα των πολιτών να διαμαρτύρονται αλλά αν είναι να το κά¬ 
νουν με τέτοιο τρόπο καλύτερα να μην το κάνουν καθόλου»). 

....Στην ΡαιΊϊαηπθηί, η πράσινη σημαία έδειχνε το ΟυθίτίΙΙα ΟαΓάθπίπρ. Οι ΡεοΙαΐπη ΤΗθ δΨθβίε, που ενώ στις 18 Ιού- 
νη προκειμένου να χτίσουν την είσοδο του χρηματιστηρίου κουβάλησαν φορτηγά με τούβλα τα οποία τελικά χρησι¬ 
μοποιήθηκαν στην κατεδάφιση του Οίίγ, τώρα έφταναν φορτωμένοι με λουλούδια και δέντρα, ξήλωναν το γκαζόν και 
το μετέφεραν στο οδόστρωμα. Ένα αυτοκίνητο της αστυνομίας εγκλωβίστηκε από το πλήθος και σπάστηκε. Το 
άγαλμα του Τσόρτσιλ και άλλα σύμβολα της ιστορίας του βρετανικού εθνικισμού βάφτηκαν με σπρέυ. Η πορεία 
ξεκίνησε όταν υψώθηκε η κόκκινη σημαία. Η μαύρη σημαία ήταν για την ελευθερία. Οι κάμερες παρακολούθησης (το 
Λονδίνο είναι γεμάτο από αυτές), έγιναν ο κατεξοχήν στόχος. Η φρουρά της πρωθυπουργικής κατοικίας δέχτηκε ε¬ 
πίθεση. Ένα ΜεϋοπαΙά'ε, ένα ανταλλακτήριο συναλλάγματος και ένα παρακείμενο σούπερ-μάρκετ καταστράφηκαν και 
λεηλατήθηκαν. Η κόκκινη σημαία έφτασε στην πλατεία ΤΓαίαΙραι· όπου συνάντησε τη συγκέντρωση των Κούρδων και 
των εργαζομένων της ΚονθΓ. Η αστυνομία (που αξίζει να σημειωθεί ότι έκανε τη μεγαλύτερη κινητοποίηση των τε¬ 
λευταίων 30 χρόνων με παρουσία σε γη, αέρα αλλά και νερό -με βατραχανθρώπους στον Τάμεση - και σε άμεση ε¬ 
πικοινωνία με το στρατό που βρισκόταν σε επιφυλακή), έκλεισε τις εξόδους από την πλατεία και έκοψε την πορεία 
στα δύο. Οι αψιμαχίες με τους μπάτσους κράτησαν αρκετή ώρα. Περίπου 1.500 διαδηλωτές που βρίσκονταν βέσα 
στον κλοιό, πέρασαν ένας-ένας από έλεγχο, φοτογραφήθηκαν και όσοι από αυτούς «καταζητούνταν» ή φαινόταν α¬ 
πό τις κάμερες να έχουν σχέση με τα «επεισόδια» και τις καταστροφές κρατήθηκαν. (Η αστυνομία ακολούθησε την 
ίδια τακτική που εφάρμοσε στο Γιούστον στις 30 Νοέμβρη, μετά τα εξεγερτικά γεγονότα που σημειώθηκαν εκεί πα¬ 
ράλληλα με αυτά στο Σηάτλ). 

Στο άλλο τμήμα της πορείας, γίνονταν και εκεί συγκρούσεις με την αστυνομία που αρχικά προσπάθησε να πε¬ 
ριορίσει και να κλείσει τον κόσμο στην ΡατΙΐαπηθηΙ, αλλά δεν τα κατάφερε. Το πλήθος πέρασε από τον κλοιό και διέ¬ 
σχισε ένα μέρος της πόλης προκαλώντας καταστροφές σε καταστήματα και αυτοκίνητα. Οι συγκρούσεις με την α¬ 
στυνομία έφτασαν ως το νότιο Λονδίνο στο Κεπηίρίοπ ΡαιΈ όπου κατέληξαν γύρω στα 500-800 άτομα. Αργά το βρά¬ 
δυ κόσμος διέσχισε την οδό 5ίΓαπά κοντά στην ΤΓαίαΙραΓ κατεδαφίζοντας βιτρίνες καταστημάτων και σπάζοντας πο¬ 
λυτελή αυτοκίνητα... Ο απολογισμός της ημέρας: 96 συλληφθέντες, 500.000 λίρες ζημιές και 10 μπάτσοι στο νοσο¬ 
κομείο. 

ΜΑΝΤΣ£ΣΤ£Ρ. Μια μεγάλη διαδήλωση κατέκλυσε την πόλη. Έγιναν επιθέσεις στα ΜεΟοπαΙά'ε, την Αιτιβε 
ΘοπείίΓυεΙίοη, τη 5ήθΙΙ, σε γραφεία ευρέσεως εργασίας. Οκτώ άτομα συνελήφθησαν. 

Σ£ΟΥΛ. Στο κέντρο της πόλης κατέβηκαν 15.000 άτομα, διεκδικώντας καλύτερους μισθούς και διαδηλώνοντας 
ενάντια στις πολυεθνικές και τα σχέδια της κυβέρνησης να προχωρήσει τις ιδιωτικοποιήσεις. Περισσότεροι από 300 
νεολαίοι συγκρούστηκαν για πολλή ώρα με την αστυνομία και δύο από αυτούς τραυματίστηκαν σοβαρά. 

ΜΑΝΙΛΑ. Διαδηλωτές επιτέθηκαν στην αστυνομία με πέτρες και ξύλα και προσπάθησαν να σπάσουν τα μπλόκα 
της κοντά στο προεδρικό μέγαρο. Η αστυνομία χρησιμοποίησε μάνικες με νερό για να τους διαλύσει. Κατά τη 
διάρκεια των συγκρούσεων συνελήφθησαν εφτά άτομα. 

ΚΩΝΣΤΑΝΤΙΝΟΥΠΟΛΗ. Πραγματοποιήθηκε διαδήλωση και η αστυνομία συνέλαβε 13 άτομα «προληπτικώς». 

ΚΡΑΚΟΒΙΑ. Αναρχικοί έκαναν πορεία προς τις τοπικές φυλακές. Όταν η αστυνομία προσπάθησε να τους εμπο¬ 
δίσει ξεκίνησαν συγκρούσεις. Αρκετοί τραυματίστηκαν και 14 αναρχικοί συνελήφθησαν. 

Β£ΡΟΛΙΝΟ. 10.000 άτομα (αναρχικοί, αυτόνομοι και αντιφασίστες) συγκρούστηκαν με την αστυνομία που προ¬ 
στάτευε μια διαδήλωση νέο-ναζιστών. Οι συγκρούσεις διήρκεσαν 15 ώρες και ήταν οι βιαιότερες των τελευταίων 
δέκα χρόνων. 300 αστυνομικοί τραυματίστηκαν και έγιναν 40 συλλήψεις. Κατά τη διάρκεια των ταραχών, μια αναρχι¬ 
κή από τη Ζυρίχη, η Ε^θΙγπ, σκοτώθηκε. 

ΑΜΒΟΥΡΓΟ. Ομάδες αυτόνομων επιτέθηκαν σε τράπεζες και καταστήματα και πυρπόλησαν αυτοκίνητα. Η αστυ¬ 
νομία χρησιμοποίησε αντλίες νερού για να τους διαλύσει. Συνελήφθησαν 134 άτομα. 

ΖΥΡΙΧΗ. Πραγματοποιήθηκε μια δυναμική διαδήλωση με τη συμμετοχή 1.000 ατόμων. Ο κόσμος επιτέθηκε σε 
σύμβολα του καπιταλισμού (τράπεζες, καταστήματα, πολυτελή αυτοκίνητα) και συγκρούστηκε με την αστυνομία που 
προσπάθησε να τους διαλύσει. Συνελήφθησαν 38 άτομα. 

ΚΟΠΕΝΧΑΓΗ. Περίπου 1.000 ακτιβιστές από ομάδες αναρχικών, αντιφασιστών, αυτόνομων, φεμινιστριών και ε- 
λευθεριακών κομμουνιστών διαδήλωσαν στο κέντρο της πόλης ενάντια στον καπιταλισμό. Ήταν η πρώτη φορά, με¬ 
τά την άγρια καταστολή του κινήματος το '90 που οργανώθηκε πορεία από μη-ρεφορμιστές. Η παρουσία των μπά- 
τσων ήταν ασφυκτική και εμπόδισε τους διαδηλωτές να υλοποιήσουν την απόφασή τους να επιτεθούν σε σύμβολα 
του πλούτου. Σε σύντομες αψιμαχίες που ξέσπασαν στο τέλος της πορείας χτυπήθηκαν ασφαλίτες ενώ συνελήφθη¬ 
σαν έξι άτομα. 

ΠΡΑΓΑ. Πραγματοποιήθηκε πορεία από αναρχικούς η οποία υπέστη επίθεση της αστυνομίας. Συνελήφθησαν 
τρείς αναρχικοί, μέλη της τσεχικής Ομοσπονδίας, που απελευθερώθηκαν τις επόμενες μέρες αφού πρώτα τους α¬ 
ποδόθηκαν βαριές κατηγορίες όπως "παράνομη οπλοφορία" και επίθεση κατά αστυνομικών. 

ΝΟΒΟΡΟΣΙΣΚ. Η πορεία για την Πρωτομαγιά απαγορεύτηκε από την αστυνομία. Δύο αναρχικοί οικολόγοι συνε¬ 
λήφθησαν και ανακρίθηκαν από την Ρ5Β (πρώην ΚΟΒ). Ήδη, από την παραμονή ξεκίνησαν οι απελάσεις από το Νοβο¬ 
ροσίσκ των αναρχικών που είχαν καταφθάσει από τις πόλεις Κρασνοντάρ, Σότσι, Κροπότκιν και ΒθΙοΓθεΗθπεΙί της 
Μαύρης Θάλασσας, για να συμμετάσχουν στη διαδήλωση. 

ΟΥ£ΛΙΓΚΤΟΝ. Αναρχικοί κάλεσαν πορεία στην πρωτεύουσα της Νέας Ζηλανδίας (ΑείθαΓοα), στην οποία συμμε¬ 
τείχαν επίσης οικολόγοι ακτιβιστές, ριζοσπάστες ιθαγενείς Μαοπ, φοιτητές, μαθητές και Γαδίαίαπαπε. Η διαδήλωση 
διέσχισε το διοικητικό και οικονομικό κέντρο της πόλης, όπου έγινε στόχος επίθεσης η αντιπροσωπεία της ΝίΙ<θ, 
ΚθόθΙ 5ροΠ. 

ΒΟΣΤΩΝΗ. Οι αντικαπιταλιστικές εκδηλώσεις τις Πρωτομαγιάς πραγματοποιήθηκαν στην καρδιά του οικονομικού 
κέντρου της πόλης. Η κυκλοφορία διακόπηκε, έγιναν εισβολές στη ΡίάθΙίίγ Ιηνβδίηπθηίδ και στη Βοείοπ 5αίβ Οεροείί 
& Ττυβί και συγκρούσεις με την αστυνομία. Όταν κάποιος συνελήφθη, εξαγριωμένοι διαδηλωτές από το Η όΙαεΙ< όΙοεΙ<" 
περικύκλωσαν το βαν όπου κρατούνταν και τον απελευθέρωσαν. 

ΝΕΑ ΥΟΡΚΗ. Περίπου 3.000 άτομα διαδήλωσαν ζητώντας γενική αμνηστία για τους μετανάστες χωρίς χαρτιά 
και καλύτερες συνθήκες δουλειάς για όλους τους εργάτες. Η αστυνομία συνέλαβε αναρχικούς από το κ όΙαεΙ< όΙοείΟ 
γιατί «παραβίασαν» νόμο της πολιτείας που απαγορεύει στους διαδηλωτές να καλύπτουν το πρόσωπό τους. 

ΟΥΑΣΙΓΚΤΟΝ. Διαδήλωση ενάντια στην παγκοσμιοποίηση και τις μεγάλες υπερεθνικές εταιρίες έκλεισε 
μια από τις κεντρικότερες διασταυρώσεις της πόλης. Οι συγκεντρωμένοι συγκρούστηκαν με την αστυνομία 
που προσπάθησε να τους διαλύσει. 

ΠΟΡΤΛΑΝΤ. 200 αναρχικοί πραγματοποίησαν πορεία που ξεκίνησε μετά από ένα παγανιστικό χορό και ε¬ 
πίκληση στο «πνεύμα του Σηότλ». Όσο η αστυνομία προσπαθούσε να τους περιορίσει στο πεζοδρόμιο γίνο¬ 
νταν διαρκώς αψιμαχίες. Οι διαδηλωτές συνάντησαν την πορεία των εναλλακτικών και των οικολόγων και οι 
αψιμαχίες με την αστυνομία συνεχίστηκαν. Έγιναν επιθέσεις σε επιχειρήσεις και σε τράπεζες με κεντρικό 
σύνθημα: «παγκοσμιοποίηση της ελευθερίας»! 


Από την Αθήνα μέχρι το Σηάτλ... από το Λονδίνο και το Βερολίνο μέχρι τη Σεούλ... κι από τη Φιλαδέλφεια μέ¬ 
χρι την Πράγα... όπου με αφορμή τη συνάντηση του ΔΝΤ και της Παγκόσμιας Τράπεζας που θα πραγματοποιηθεί 
εκεί, στις 26 Σεπτέμβρη 2000, προγραμματίζονται εκδηλώσεις αντίστασης, τόσο στην Πράγα όσο και σε άλλες 
πόλεις του κόσμου με σύνθημα «να παγκοσμιοποιήσουμε την ελευθερία και όχι την οικονομία»! 

Αυτό που γίνεται πια φανερό είναι πως ένα νέο παγκόσμιο κίνημα διαμορφώνεται κι ένας παγκόσμιος κοι¬ 
νωνικός αγώνας βρίσκεται σε εξέλιξη. Όλα αυτά τα γεγονότα, όπου το κοσμοείδωλο της κυριαρχίας διαρρη¬ 
γνύεται και τη θέση του παίρνει η απαλλοτρίωση του χώρου και του χρόνου που είναι γιορτή και αντεπίθεση 
μαζί, είναι στιγμές αυτού του αγώνα. Στιγμές που εμπνέονται από αυτές που προηγήθηκαν και κατατίθενται ως 
γόνιμη εμπειρία σε αυτές που θα ακολουθήσουν. Το μυστικό νήμα που τις ενώνει, βρίσκεται σε εκείνες τις δυ¬ 
νάμεις, τις σκέψεις και τις επιθυμίες που επιμένουν να αναστατώνουν και να απειλούν τον κυρίαρχο κόσμο της 
καταπίεσης και της εκμετάλλευσης καθώς αναζητούν το δρόμο προς την ελευθερία. 

Για μας, που βαδίζουμε σε αυτό το δρόμο του διεθνοποιημένου αγώνα, έχει σημασία να αξιοποιούμε κάθε 
σύνδεση και συγγένεια προς την κατεύθυνση της όξυνσης και της ριζοσπαστικοποίησής του. Να επιχειρούμε 
την έκφραση της εξεγερτικής δράσης σπάζοντας τη σιωπή της ανακωχής και της συναίνεσης όταν αυτή κυ¬ 
ριαρχεί Να εκμεταλλευόμαστε κάθε ρήγμα που δημιουργεί η κοινωνική δυσαρέσκεια για τη μετατροπή του σε 
έδαφος για αντεπίθεση. Να είμαστε παντού όπου εκδηλώνεται και όπου είμαστε να εκδηλώνεται... 

Μαρίνα - Ιανός 

Η ΑΛΛΗΛΕΓΓΥΗ ΕΙΝΑΙ ΤΟ ΟΠΛΟ ΜΑΣ 

Λευτεριά στον αναρχικό Σίμο Σεϊσίδη 

και σε όλους τους φυλακισμένους αγωνιστές 


Η σύλληψη και η προφυλάκισα του συντρόφου 
Κώστα Νικολαϊδη στις 14 Ιούνη, κατηγορούμε¬ 
νου για συμμετοχή στις ταραχές στη συναυλία 
των Α^δΐηδΐ Τήβ Μ&σΐύηο (βλ. στη σελίδα 8) δεν 
ήταν η τελευταία αυτό το καλοκαίρι. Οι κατασταλτικές 
επιχειρήσεις και οι μεθοδεύσεις των διωκτικών αρχών 
του κράτους συνεχίστηκαν αμείωτες σε βάρος των α¬ 
ναρχικών. 

Την επομένη της συναυλίας, 15 Ιούνη, η αστυνομία 
ανακοίνωσε ότι καταζητούνται έξι ακόμη νέοι, οι οποί¬ 
οι υποτίθεται ότι συμμετείχαν στις ταραχές σύμφωνα 
με τις μαρτυρίες δύο μπάτσων που τους “αναγνώρι¬ 
σαν". Καθόλου τυχαία και οι έξι είναι δραστήριοι αντιε- 
ξουσιαστές γνωστοί ήδη στην αστυνομία ως τέτοιοι. Α- 
νάμεσά τους ήταν και ο σύντροφος Σίμος Σεϊσίδης, 
μόνιμος στόχος τα τελευταία χρόνια των διωκτικών αρ¬ 
χών, ο οποίος αφέθηκε προσωρινά ελεύθερος όπως 
και οι υπόλοιποι με περιοριστικούς όρους και χρηματι¬ 
κή εγγύηση. 

Όμως ο Σίμος δεν έπαψε να αποτελεί στόχο των με- 
θοδεύσεων της αστυνομίας και πολύ σύντομα, την 1η 
Αυγούστου, προσερχόμενος στο αστυνομικό τμήμα για 
να δηλώσει την παρουσία του σύμφωνα με τους περιο¬ 
ριστικούς όρους, συνελήφθη ξανά. Αυτή την φορά για 
..ληστεία τράπεζας, με “αποδεικτικό στοιχείο" ένα μέ¬ 
ρος δακτυλικού αποτυπώματος που “βρέθηκε σε μια 
πλαστική σακούλα 500 μέτρα από την τράπεζα" ! 

Στο σχετικό δελτίο τύπου που εξέδωσε η Ασφάλεια 
αναφέρεται ότι: “Την 29/6/00 ώρα 08.40 σε βάρος του 
επί της οδού Μαραθώνος 63 και Ειρήνης υποκαταστή¬ 
ματος της ΑΙιΡΗΑ ΒΑΝΚ, διεπράχθη ληστεία από δυο 
άγνωστα άτομα (...) που διέφυγαν με μοτ/τα τύπου 
βάυτο“. 

Όπως προέκυψε από την προανάκριση-έρευνα [δηλ 
το αποτύπωμα στη σακούλα! σ.σ.] ένας από τους δρά¬ 
στες είναι ο Σεϊσίδης Συμεών γεν. 1976 στην Αθήνα (...) 
Ο δεύτερος των δραστών αναζητείται". 

Και το δελτίο της Ασφάλειας συνεχίζει αναφέρο- 
ντας αντί άλλων "αποδεικτικών" στοιχείων: “Ο συλλη- 
φθείς Σεϊσίδης τυγχάνει προσεσημασμένος για κατο¬ 
χή εκρηκτικών βομβών, φθορές ξένης ιδιοκτησίας, ε¬ 
μπρησμούς κλπ. αδικήματα" ! “Ο ανωτέρω έχει συλλη- 
<ρθεί κατ' επανάληψη για τα προαναφερόμενα αδική¬ 
ματα" !! 

Έτσι λοιπόν ο σύντροφος Σίμος Σεϊσίδης συνελή¬ 
φθη και προφυλακίστηκε για μια ληστεία που διέπρα- 
ξαν “δύο άγνωστα άτομα που διέφυγαν", έχοντας ενα¬ 
ντίον του ως “αδιάσειστα" στοιχεία ένα μέρος αποτυ¬ 


πώματος που η Ασφάλεια ισχυρίζεται πως “βρήκε" σε 
μια σακούλα στο δρόμο συν το γεγονός ότι είναι "προ¬ 
σεσημασμένος" ως αναρχικός και έχει συλληφθεί "κατ’ 
επανάληψη" για διάφορα άλλα “αδικήματα". 

Να θυμίσουμε ότι ο Σίμος συνελήφθη για πρώτη φο¬ 
ρά στις 8/2/95 κατηγορούμενος μαζί με άλλα τρία άτο¬ 
μα για απόπειρα εμπρησμού ενός αυτοκινήτου διανο¬ 
μής τύπου. Προφυλακίστηκε για δύο μήνες στις φυλα¬ 
κές ανηλίκων και επί τη ευκαιρία η ασφάλεια του 
φόρτωσε αναδρομικά και τρείς εμπρησμούς αυτοκινή¬ 
των που είχαν γίνει από άγνωστους το 1994... 

Συνελήφθη πάλι, μαζί με άλλα 504 άτομα στις 
18/11/95, κατά την εισβολή των ΜΑΤ στο Πολυτεχνείο 
το οποίο είχε καταληφθεί από αναρχικούς, αντιεξου- 
σιαστές και νεολαίους σε μια πράξη αλληλεγγύης στην 
εξέγερση των φυλακισμένων του Κορυδαλλού και 
στους φυλακισμένους αναρχικούς που τότε έκαναν α¬ 
περγία πείνας. 

Συνελήφθη τέλος, όπως ήδη προείπαμε, δεκαπέντε 
μέρες μετά τη συναυλία των Καςβ Ας&ϊηεΙ Τήβ 
ΜασΜηβ, κατηγορούμενος με βάση τη μαρτυρία δύο α¬ 
σφαλιτών ότι τον “αναγνώρισαν" ανάμεσα στα άτομα 
που συμμετείχαν σάς εκεί ταραχές. 

Αεν θα σιωπήσουμε και δεν θ' αφήσουμε κανέναν 
σύντροφο μόνο του απέναντι στις κατασταλτικές επι¬ 
χειρήσεις και τις μεθοδεύσεις του κράτους. 

* 

Να υπενθυμίσουμε τέλος ότι στις φυλακές κρατού¬ 
νται επίσης οι αγωνιστές Κώστας Καλαρέμας, Νίκος 
Μαζιώτης και Αβραάμ Λεσπέρογλου. 

Ο Νίκος Μαζιώτης πρόκειται να δικαστεί, σε δεύτε¬ 
ρο βαθμό, από το εφετείο στις 9 Οκτώβρη. Ο Νίκος συ¬ 
νελήφθη στις 13/1/98 για απόπειρα έκρηξης στο Υπουρ¬ 
γείο Βιομηχανίας και Ανάπτυξης, για την οποία και ανέ¬ 
λαβε την πολιτική ευθύνη, ως πράξη αλληλεγγύης στον 
αγώνα ενάντια στην εγκατάσταση της πολυεθνικής Τνχ 
Όοΐά στα μεταλλεία της ΒΑ. Χαλκιδικής και ενάντια 
στα εκσυγχρονιστικά σχέδια του κράτους και του κεφά- 
λαιου. Στις 8/7/99 καταδικάστηκε σε 15 χρόνια φυλάκι¬ 
σης. 

Αίγες μέρες νωρίτερα, στις 4 Οκτώβρη, πρόκειται να 5 
δικαστεί και ο αγωνιστής Αβραάμ Λεσπέρογλου με βά¬ 
ση το γνωστό κατασκευασμένο κατηγορητήριο που με¬ 
θόδευσαν σε βάρος του οι αστυνομικές και δικαστικές 
αρχές από δεκαπενταετίας για να παρουσιάσουν “αντι- 
τρομοκρατικό έργο". 

Για τις δίκες αυτές θα επανέλθουμε στο επόμενο 
Δελτίο... 



-- .— ■ - . . ■——— ---■— 


ΙΔν;....-:.::.../: 


Η ΛΕΥΚΗ ΑΥΣΤΡΑΛΙΑ ΕΧΕΙ 
ΜΙΑ ΜΑΥΡΗ ΙΣΤΟΡΙΑ 


Εναλλακτικές Εκδόσεις - Νότιος Ανεμος 


Με αφορμή την καπιταλιστική φιέστα των ολυμπιακών αγώνων 
στο Σίδνεϋ, κυκλοφόρησε το βιβλίο ’ΆόοποϊησΓ, για την ιστορία, τον 
πολιτισμό και τους αγώνες των αυτοχθόνων της Αυστραλίας. (Εναλ¬ 
λακτικές Εκδόσεις: Τ.Θ. 31 421 Τ.Κ. 100 35 Αθήνα). 


"... Οι ανθρώπινες κοινότητες, τόσο ποικιλόμορφες στους τρόπους 
τους όσο και τα φτερά των πουλιών, καταπατήθηκαν, απογυμνώθη¬ 
καν και στο τέλος εξοντώθηκαν πέρα από κάθε φαντασία. Τα ενδύμα¬ 
τα και τα έργα των εξαφανισμένων κοινοτήτων συγκεντρώθηκαν σαν 
λάφυρα και εκτέθηκαν στα μουσεία σαν επιπρόσθετα στοιχεία της πο¬ 
ρείας προς την πρόοδο. Τα εξαφανισμένα ήθη και έθιμα έγιναν αντι¬ 
κείμενα περιέργειας σε μια ακόμη από τις πολλές επιστήμες των ει¬ 
σβολέων. Τα απαλλοτριωμένα εδάφη, δάση και ζώα συσσωρεύτηκαν 
σαν πραγματικά χρυσωρυχεία, σαν πρωτογενές κεφάλαιο, σαν τις α¬ 
παραίτητες συνθήκες για τη διαδικασία παραγωγής που θα μετέτρε¬ 
πε τα ζώα σε καπέλα, τα ορυκτά σε πυρομαχικά και τους επιζώντες 
ανθρώπους σε φθηνή εργατική δύναμη. Η γενοκτονία ήταν και παρα¬ 
μένει η αναγκαία προϋπόθεση, το κλειδί μεταξέλιξης, ο σκελετός των 
στρατιωτικο-βιομηχανικών συμπλεγμάτων, του τυποποιημένου περι¬ 
βάλλοντος του κόσμου των γραφείων και των πάρκιγκ”. 

Ρτθόγ ΡβΓίπίθη Ή συνεχιζόμενη γοητεία του εθνικισμού” 

Η Αυξημένη Εν6τητα είναι Ενα Από τα Σημαδια της Αλλαγής στην Παλλι'ροια - Υποστηρίζοντας το Κάλεσμά για ενα Επαναστατικό ΑντγΚαπιταλιςτικ0 Μπλοκ 


ΟΥΑΣΙΓΚΤΟΝ, 16-17 ΑΠΡΙΛΗ2000 


/ττ να ακόμα βήμα στην κατεύθυνση παγκόσμιο¬ 
ί·! ποίησης της αντίστασης ήταν το διεθνές κόλε- 
ΛΑ σμα για συγκέντρωση στα μέσα του Απρίλη 
στην Ουάσιγκτον, με στόχο να παρεμποδιστεί η διε¬ 
ξαγωγή των συναντήσεων του ΔΝΤ και της Παγκό¬ 
σμιας Τράπεζας. 

Αυτή τη φορά, έχοντας ως προηγούμενο τα γεγονό¬ 
τα της 30ης Νοέμβρη κατά τη σύνοδο του ΠΟΕ στο 
Σηάτλ, το κράτος αντιμετώπισε πιο μεθοδικά τις κινη¬ 
τοποιήσεις. Το σύνολο των αστυνομικών υπηρεσιών 
(αστυνομία πάρκων μέχρι μυστικές υπηρεσίες) χρησι¬ 
μοποιήθηκε για το στήσιμο μιας γιγάντιας επιχείρησης 
που περιλάμβανε παρακολουθήσεις τηλεφώνων, 
ϊπίεΓπεί και ανοιχτών συζητήσεων, την κατοχή του 
ευρύτερου κέντρου της πόλης όπου θα διεξάγονταν 
οι συναντήσεις, καθώς και κινήσεις τρομοκρατίας και 
προληπτικής καταστολής, όπως ήταν η εισβολή στο 
κεντρικό κτίριο συντονισμού και οργάνωσης των κι¬ 
νητοποιήσεων και η μαζική σύλληψη 600 ανθρώπων 
σε πορεία ενάντια στις φυλακές και τη θανατική ποινή, 
μια μέρα πριν τις κεντρικές διαδηλώσεις. 

Παρά την κινητοποίηση των μπάτσων, 15.000 με 
30.000 άνθρωποι επιχείρησαν στις 16 και τις 17 Απρί¬ 
λη να εμποδίσουν τη διεξαγωγή αυτών των συναντή¬ 
σεων, αποκλείοντας βασικές οδικές αρτηρίες που ο¬ 
δηγούσαν σε αυτές. Στο "5ΐ3εΙ< 5ΙοεΙ<“, που συγκρο¬ 
τήθηκε ύστερα από κάλεσμα αναρχικών και ονομά¬ 
στηκε Επαναστατικό Αντι-Καπιταλιστικό Μπλοκ, συμ¬ 
μετείχαν περισσότεροι από 1.000 άνθρωποι. 

Το μπλοκ αυτό έδρασε σε συνεργασία με το ευρύτε¬ 
ρο πλήθος των διαδηλωτών, διατηρώντας όμως την 
αυτονομία του και προωθώντας τα ριζοσπαστικά χα¬ 
ρακτηριστικά του- μια συγκρουσιακή αντίληψη για τη 
δράση στους δρόμους, μια συνολική οπτική απέναντι 
στους σχεδιασμούς και τις επιλογές των αφεντικών, 
και μια ξεκάθαρη κριτική απέναντι στα μετριοπαθή 
κομμάτια που διαμαρτύρονται για την αποκρουστική 
προοπτική της κυριαρχίας αγκιστρωμένα στο επίσης 
αποκρουστικό παρελθόν της. Ακολουθώντας μια τα¬ 
κτική συνεχούς κίνησης, απέκλεισε κεντρικούς κόμ¬ 
βους, έστησε οδοφράγματα, κατέστρεψε περιπολικά 
ή άλλα αυτοκίνητα σε στιγμές έντασης και αντιπαρά¬ 


θεσης με την αστυνομία, έσπευσε σε ενίσχυση άλ¬ 
λων διαδηλωτών και συγκρούστηκε με τους μπά- 
τσους ανακτώντας πολλές φορές το χαμένο έδαφος 
στα μπλόκα. 

Οι περίπου 1 350 συλλήψεις που έγιναν και η σκλη¬ 
ρή στάση της αστυνομίας απέναντι στους συλληφθέ- 
ντες αντιμετωπίστηκαν με μια συντονισμένη στάση 
αλληλεγγύης που κράτησαν πολλοί αγωνιστές αρ- 
νούμενοι να δηλώσουν τα στοιχεία τους και να συ¬ 
νεργαστούν με οποιονδήποτε τρόπο, διεκδικώντας 
ιατρική φροντίδα των τραυματιών, δικηγόρους και κα¬ 
λύτερες συνθήκες κράτησης για όλους. 

Με τα γεγονότα της Ουάσιγκτον έγινε για άλλη μια 
φορά φανερό πως η δράση των δυνάμεων της σύ¬ 
γκρουσης και της ανατροπής είναι αυτή που κοθορί- 
ζει τη δυναμική μιας αντίστασης που εξαπλώνεται σε 
όλο τον πλανήτη ενάντια στους νέους όρους εκμε¬ 
τάλλευσης και καταπίεσης που επιβάλλει η παγκο¬ 
σμιοποίηση της κυριαρχίας. 

]\” έες μεγάλες κινητοποιήσεις έγιναν, στη Φιλα¬ 
δέλφεια των ΗΠΑ, την πρώτη εβδομάδα του Αυγού- 
στου, κατά τη διάρκεια του 39ου συνέδριου των Ρε- 
πουμπλικανικού Κόμματος. Οι μπάτσοι με την καθο¬ 
δήγηση του μαύρου δημάρχου επέδειξαν μεγάλη ε¬ 
πιθετικότητα κατά των χιλιάδων διαδηλωτών, μεταξύ 
τους πολλοί αναρχικοί και μαύροι ακτιβιστές, που συ¬ 
νέρευσαν στην πόλη. Στη διάρκεια των αντιπαραθέ¬ 
σεων και των συγκρούσεων στους δρόμους της πό¬ 
λης συνελλήφθησαν περίπου 400 άτομα. 

Α ιαδηλώσεις, συγκρούσεις και συλλήψεις έγιναν 
και στο Λος Αντζελες, στις 16-17 Αυγούστου, κατά τη 
διάρκεια του συνέδριου του Δημοκρατικού Κόμματος. 

(Ακολουδεί ένα κείμενο συμβουλιακών κομμουνι¬ 
στών από συλλογικότητες που συμμετείχαν στη συ¬ 
γκρότηση του Επαναστατικού Αντι-Καπιταλιστικού 
Μπλοκ. Παρόλο που οι απόψεις του κειμένου δεν υιο¬ 
θετούνται στο σύνολό τους από τους συντρόφους του 
Δελτίου, το δημοσιεύουμε για την ανάδειξη των ζητη¬ 
μάτων που τίθενται στις ΗΠΑ στα πλαίσια της αντίστα¬ 
σης ενάντια στην Παγκοσμιοποίηση, καθώς και των 
θέσεων των αγωνιστών εκεί. 



Π ρόσφατα ένας αριθμός αναρχικών ομά¬ 
δων κυκλοφόρησε ένα κάλεσμα για ένα Ε¬ 
παναστατικό Αντι-Καπιταλιστικό Μπλοκ 
στις επερχόμενες διαδηλώσεις της 16ης Απρί¬ 
λη ενάντια στο ΔΝΤ στην Ουάσιγκτον. Οι ακτι- 
βιστές αυτοί, χωρίς να περιορίζονται στη διορ¬ 
γάνωση ενός αναρχικού μαύρου μπλοκ, απευ¬ 
θύνθηκαν σε αυτόνομους, “αντικρατιστές ελευ- 
θεριακούς μαρξιστές”, αναρχοσυνδικαλιστές, 
και συμβουλιακούς κομμουνιστές για να σχη¬ 
ματίσουν ένα μέτωπο, οργανωμένο χωριστά 
αλλά που να δρα από κοινού, ως ένας επανα¬ 
στατικός και αντι-καπιταλιστικός πόλος αναφο¬ 
ράς, μέσα στο ευρύτερο κίνημα ενάντια στην 
“παγκοσμιοποίηση”. Από την πολιτική πλευρά 
των συμβουλιακών κομμουνιστών, οι εκδόσεις 
ΟοΙΙβοϋνθ Αοίϊοη Νοίθε, Ρβά & ΒΙεοΚ Νοΐοε, και 
Τόθ Βεά ϋαγε \Λ/ίΙΙ Επό υποστηρίζουν αυτό το 
κάλεσμα που εκδόθηκε από τους αναρχικούς 
φίλους μας. Δεν λειτουργούμε ως αντιπρόσω¬ 
ποι οργανώσεων, και ακόμα λιγότερο ως “αρ¬ 
χηγοί” κάθε είδους, αλλά μάλλον ως άτομα που 
αντιπροσωπεύουν εκδόσεις περιορισμένης κυ¬ 
κλοφορίας. 

Οι ενέργειες της 16ης Απρίλη προετοιμάζο¬ 
νται πάνω στην ορμή των διαδηλώσεων του πε¬ 
ρασμένου χρόνου ενάντια στον ΠΟΕ στο Σηά¬ 


τλ. Με την αναπτυσσόμενη αντίσταση στην 
“παγκοσμιοποίηση” και τους παγκόσμιους οι¬ 
κονομικούς θεσμούς όπως ο ΠΟΕ, το ΔΝΤ, και 
η Παγκόσμια Τράπεζα, μερικοί κηρύσσουν την 
εμφάνιση ενός “νέου κινήματος” και ενός “νέ¬ 
ου αντικαπιταλισμού”. Βέβαια, αυτές οι δια¬ 
μαρτυρίες καταδεικνύουν πως η παγκοσμιοποί¬ 
ηση δεν είναι η αδιαμφισβήτητη δύναμη που τα 
καπιταλιστικά αφεντικά και οι γραφειοκράτες 
ιασχυρίζονται. Αλλά ο “νέος αντικαπιταλισμός” 
που εμφανίστηκε στο Σηάτλ ήταν ένα μίγμα 
που περιλάμβανε μεγάλο μέρος του παλιού ρε¬ 
φορμισμού, όπως τη γραφειοκρατεία των σω¬ 
ματείων ΑΡΙ-ΟΙΟ, τη Λέσχη 5ιθγγ3, την Εθνική 
Συντεχνία Δικηγόρων, τον ΒδΙρή Νβ0θγ και 
τους ομοίους του, και διάφορες “Μη Κυβερνη¬ 
τικές Οργανώσεις”. Αυτά τα στοιχεία αντιλαμ¬ 
βάνονται το κίνημα ενάντια στην παγκοσμιοποί¬ 
ηση απλά ως ένα μέσο για να ασκούν πίεση 
στο καπιταλιστικό κράτος ώστε να περιορίσει ή 
να επιδιορθώσει τους παγκόσμιους οικονομι¬ 
κούς οργανισμούς ή για να αντικαταστήσει το 
“ελεύθερο εμπόριο” με το “δίκαιο εμπόριο”. 
Αυτή η ρεφορμιστική προοπτική φέρνει μαζί 
της έναν αποκρουστικό εθνικιστικό προστατευ¬ 
τισμό, ενώ αυτό που χρειάζεται είναι η ανάπτυ¬ 
ξη μια πλήρους διεθνούς αλληλεγγύης. Εντά¬ 
σεις ανάμεσα σε μερικούς από τους ρεφορμι- 
στές και τους ριζοσπάστες ήρθαν στην επιφά¬ 
νεια στο Σηάτλ, όπου οι “φρουροί της ειρήνης” 
πρόθυμα έδρασαν ως συμπλήρωμα του κρά¬ 
τους και των βάναυσων μπάτσων του προσπα¬ 
θώντας να κρατήσουν “στη γραμμή” τους ριζο¬ 
σπάστες. Όσο προετοιμάζεται το κίνημα για τις 
16 Απρίλη στην Ουάσιγκτον, τόσο υπάρχει η α¬ 
νάγκη για πολιτικό ξεκαθάρισμα. 

Για ένα ολόκληρο πλήθος ζητημάτων, το κά¬ 
λεσμα για ένα Επαναστατικό Αντι-Καπιταλιστι- 
κό Μπλοκ παίρνει το δρόμο του ταξικού αγώνα 
αντί αυτού της μεταρρύθμισης. Το κάλεσμα 


διακηρρύσει ότι είναι απαράδεκτο το ρεφορμι¬ 
στικό μήνυμα “δίκαιο εμπόριο, όχι ελεύθερο ε¬ 
μπόριο” και για “περιορισμούς” και “διορθώ¬ 
σεις” των παγκόσμιων οικονομικών καπιταλιστι¬ 
κών θεσμών. Απορρίπτει τη στενότητα των “μο- 
νοθεματικών” μορφών οργάνωσης και επιλογών 
αντί μιας συνολικής επαναστατικής κριτικής 
στον καπιταλισμό. Αποκηρρύσει τον προστα¬ 
τευτισμό και τον εθνικισμό που μολύνει μεγάλο 
μέρος του κινήματος ενάντια στην παγκοσμιο¬ 
ποίηση, προπαγανδίζοντας αντίθετα την κατάρ¬ 
γηση των εθνών. Αρνείται τη συμμετοχή στο κί¬ 
νημα των επονομαζόμενων “φρουρών της ειρή¬ 
νης” και επιμένει στο δικαίωμα των ομάδων και 
των ατόμων να οργανώνονται και να δρουν αυ¬ 
τόνομα μέσα στο ευρύτερο κίνημα ενάντια στην 
παγκοσμιοποίηση. Όλα αυτά τα πράγματα δεν 
είναι απλώς αυτά που υποστηρίζουμε, είναι α¬ 
παραίτητα. 



Το κάλεσμα των αναρχικών για ένα Επανα¬ 
στατικό Αντι-Καπιταλιστικό Μπλοκ δεν έχει στό¬ 
χο να διασπάσει το κίνημα. Είναι ένα κάλεσμα 
για να δυναμώσει και να συσπειρώσει έναν πο¬ 
λιτικό πόλο αναφοράς μέσα στο κίνημα ενάντια 
στην παγκοσμιοποίηση, ο οποίος προωθεί την 
αντίληψη ότι για να είσαι ενάντια στην παγκο¬ 
σμιοποίηση πρέπει να είσαι ενάντια στον καπι¬ 
ταλισμό, το κράτος και το έθνος. Αυτή η εναντί¬ 
ωση απαιτεί μια προλεταριακή προοπτική: Να 
είναι για την εργατική τάξη και για την επανα¬ 
στατική αυτοοργάνωσή της μέσα από τα εργα¬ 
τικά συμβούλια. 

Δεν πρόκειται για την τετριμμένη “παλιά αρι¬ 
στερή” αντίληψη ή το λενινιστικό δόγμα σύμφω¬ 
να με το οποίο μόνο το εργοστασιακό προλετα¬ 
ριάτο, οργανωμένο στα σωματεία, επιτρέπεται 
να είναι το “πραγματικό” υποκείμενο στην ιστο¬ 
ρία. Η ίδια η παγκοσμιοποίηση έχει σημάνει την 
αποβιομηχανοποίηση για μεγάλα τμήματα των 
εργαζομένων στις ΗΠΑ. Την ίδια στιγμή ο σύγ¬ 
χρονος καπιταλισμός έχει μετατρέψει όλη την 
κοινωνία σε ένα “κοινωνικό εργοστάσιο” στο ο¬ 
ποίο είμαστε όλοι εργάτες. Όπως γράφτηκε 
πρόσφατα στο κύριο άρθρο του βρετανικού πε¬ 
ριοδικού Αυίόθόβη για τις διαδηλώσεις της 
18ης Ιούνη του *99 στο Λονδίνο, “αν πολεμάμε 
το κεφάλαιο τότε πρέπει να ορίσουμε τους εαυ¬ 
τούς μας ως το προλεταριάτο”. Μέσα από αυτή 
την συνένωση της εργατικής τάξης και της ύ¬ 
παρξής της, σφηρυλατούμε τις βάσεις μιας 
γνήσιας διεθνούς ενότητας, που μια μέρα θα 
θέσει τις βάσεις για την κατάργηση του καπιτα¬ 
λισμού, της μισθωτής σκλαβιάς, και της ίδιας 
της εργασίας. Έχοντας αυτή την προοπτική κα¬ 
τά νου, υποστηρίζουμε το κάλεσμα για ένα Επα¬ 
ναστατικό Αντι-Καπιταλιστικό Μπλοκ. 


Ουτίίε Ρτίοβ / ΟοΙΙβοΙίνβ Ασίίοπ Νοίθε 
ΝβίΙ Ρβΐίβε / Ββό & ΒΙαοΡ Νοίβε 
Εό ΟαΙόννβΙΙ / Τάβ Βαά Ωαγε Ά/ίίί Επό 

ΝΕΩΤΕΡΑ ΓΙΑ ΤΙΣ ΔΙΚΕΣ ΤΩΝ 
ΑΝΑΡΧΙΚΩΝ ΣΤΗΝ ΙΤΑΑΙΑ 

Σ τις 31 Ιανουαρίου ολοκληρώθηκε η δίκη του δίΐναηο 
ΡβΙΙϊεεαΓΟ, κατηγορούμενου από την άνοιξη του ’98 
μαζί με τον Εάοατάο Μαεεαπ-Βαΐαηο και τη δοΐαάαά 
Κθ535 [οι οποίοι Βρέθηκαν “αυτοκτονημένοι” λίγο μετά την 
προφυλάκισή τους] για ενέργειες σαμποτάζ ενάντια στην ε¬ 
γκατάσταση σιδηροδρομικών γραμμών για τρένα υψηλής 
ταχύτητας στην περιοχή \/α1 άί δαεεα [Βλ. “Αναρχικό Δελτί¬ 
ο” Νο 1], Μολονότι οι “γρανιτώδεις αποδείξεις” που είχε 
προαναγγείλλει ο εισαγγελέας αποδείχτηκαν ανύπαρκτες 
και το μόνο εξακριβωμένο αδίκημά του [που το είχε παρα¬ 
δεχτεί κι ο ίδιος] ήταν η άρνηση πληρωμής του φόρου για 
το αυτοκινήτό του, η ποινή που του επέβαλαν ρι δικαστές 
ήταν 6 χρόνια και 10 μήνες, εφέσιμη. Επικυρώθηκε έτσι η 
άποψη ενός εισαγγελέα: “ο 5ί1ναηο κι οι όμοιοι του είναι 
επικίνδυνοι για το δημοκρατικό καθεστώς, όχι τόσο για τη 
σοβαρότητα των εγκλημάτων τους, όσο για τη θετική αντα¬ 
πόκριση που Βρίσκουν μέσα σε μια εκρηκτική κοινωνική 
κατάσταση". Με την ανακοίνωση της ποινής ξέσπασε ένα 
κύμα οργής απ’ τους παρευρισκόμενους συντρόφους ενά¬ 
ντια στους δικαστές και τους μπάτσους που είχαν κατακλύ- 
σει το χώρο του δικαστηρίου και η σύγκρουση επεκτάθηκε 
στους δρόμους του Τορίνο. 

Λίγο καιρό μετά έγινε και το δικαστήριο των Ατί. Ραζϊο 
και Ι_. Βετίοΐα που κατηγορούνταν για τον ξυλοδαρμό ενός 
δημοσιογράφου-ρουφιάνου στη διάρκεια της κηδείας του 
Βθίεηο [Βλ. “Αναρχικό Δελτίο” Νο 1], επιΒάλλοντάς τους 
ποινή 3,5 χρόνων. 

Όσον αφορά τη δίκη Μβππ'ι, ολοκληρώθηκε στα τέλη 
ΦλεΒάρη η αγόρευση του εισαγγελέα, συνοψίζοντας το κα¬ 
τηγορητήριο εναντίον των 50 και πλέον κατηγορούμενων 
αναρχικών σύμφωνα με το θεώρημα ΚΟδ-Μαπηί [Βλ. “Α¬ 
ναρχικό Δελτίο” Νο2], Η αδυναμία απόδοσης στους κατη¬ 
γορούμενους συγκεκριμένων Βίαιων ενεργειών καλύπτε¬ 
ται, σύμφωνα με τον Μαπηΐ, από το νόμο περί “πολιτικής 
συνομωσίας” [ενός φασιστικού νόμου που εφαρμόστηκε 
στη δεκαετία του ’70], ο οποίος Βασίζεται στην προληπτική 
τιμωρία όχι των πράξεων αλλά των πολιτικών προθέσεων. 
“Αυτό που θέλει ο Μπονάννο και οι εξεγερτικοί αναρχικοί 
είναι τούτο [η ανατροπή του κράτους] και δεν είναι ανα¬ 
γκαίο να εκδηλωθούν οι Βίαιες ενέργειες, ούτε και πρέπει 
υποχρεωτικά να κάνουν κάποιο σοβαρό έγκλημα... αρκεί 
η πολιτική στάση τους”. Κι αφού, συνεχίζει ο ίδ|ος, για τους 
αναρχικούς οι ιδέες συνεπάγονται τις πράξειΑαυτό είναι 
το μόνο πράγμα που δεν μπορεί ούτε πρέπει ναΐανεχτεί έ¬ 
να δημοκρατικό κράτος... η εικασία του κυνδύνο%§ίναι αρ¬ 
κετή... Όσο για την υποτιθέμενη ανατρεπτική οργάνωσή 
τους, την ΟΚΑΙ, που επινόησε ο ίδιος [διαρθρωμένη δήθεν 
σε δύο επίπεδα, το ένα φανερό και νόμιμο και τό άλλο 
κρυφό και παράνομο], δεν παίζει ρόλο που αυτή δεν εμ¬ 
φανίστηκε ποτέ, παρά μόνο μέσα στο κατηγορητήριο, ,ρύτε 
-σύμφωνα πάντα με το Μοπηί- καθένα απ’ τα υποτιθέμενα 
μέλη της πρέπει αναγκαστικά να σχετίζεται με τα υπόλοιπά 
ή με καθεμιά απ’ τις υποτιθέμενες ενέργειές της... αρκεί το 
να διάκειται θετικά ακόμη κι αν δεν δραστηριοποιείται κά- 
θόλου. 

Η πρόταση του εισαγγελέα χωρίζει τους κατηγορούμε¬ 
νους σε τρεις ομάδες... η πρώτη για συμμετοχή σε ένοπλη 
ομάδα με σκοπό την τρομοκρατία [με ποινές από 4,5 χρό¬ 
νια και πάνω], η δεύτερη για συμμετοχή σε ανατρεπτική 
οργάνωση με σκοπό την τρομοκρατία [με ποινές από 1,5 
χρόνο] και η τρίτη για κάποιους κατηγορούμενους με ειδι¬ 
κά “μη-πολιτικά αδικήματα” [κλοπές κ.λπ] με ενδιάμεσες 
ποινές. 

Στις 31 Μάη εκδόθηκε τελικά η απόφαση για τη δίκη 
Μαπηϊ διαψεύδοντας σε μεγάλο Βαθμό τα σχέδια των διω¬ 
κτικών αρχών κατά των πολυάριθμων αναρχικών που κα¬ 
τηγορούνταν σύμφωνα με το θεώρημα του εισαγγελέα 
Μαπηί για τη σύσταση της φανταστικής οργάνωσης ΟΚΑΙ. 
Από τους 58 κατηγορούμενους μόνο οι 13 κρίθηκαν ένο¬ 
χοι (όχι όλοι τους αναρχικοί"), από αυτούς μερικοί όντας ή¬ 
δη καταδικασμένοι σε προηγούμενες δίκες. Συγκεκριμένα 
καταδικάστηκαν οι: Ρι-βηοεΞοο Ροτοα (ισόβια και 18 μήνες 
απομόνωσης), Μαπηα Εο ναεεΗϊο (12 χρόνια), ΟτΙαηάο 
Οθτηρο (5 χρ.), Κθ56 Αηη δετοοοο (10 χρ.), Οτεδοπθη 
θ3Γ39Ϊη (6 χρ.), Οαήο Τεεεεπ (3 χρ. και 10 μήνες), ύε3η 
νν/ειτ (1 χρ.), Αΐίιτεάο Βοηαηηο (3,5 χρ.), Ραΐεο Εϊάοπο (1 
χρ. και 8 μήνες), Μβπα ΜβγοΒβ (1 χρ.), Α. ϋϊ Ρβζ'ιο (1 χρ. 
και 8 μήνες), Αηίοηϊο 5ίοτζ3 (ο ένας από τους 5ίοτζ3 οι ο¬ 
ποίοι συνεργάστηκαν με τις αρχές, 15 χρόνια) και Μο]άεΗ 
ΝατηεείεΗι (η ψευτομετανιωμένη συνεργάτης των Κ05 και 
του Μβππϊ, στην κατάθεση της οποίας στηρίχθηκε ουσια¬ 
στικά το κατηγορητήριο, 2 χρόνια). 

Στην απόφαση του δικαστηρίου επρόκειτο να ασκηθεί έ¬ 
φεση από τους κατηγορούμενους αλλά και τον Μαπηϊ. 

Μολονότι η κατάληξη της τριετούς δίκης είναι αναντί- 
στοιχη με τις διαστάσεις που της δόθηκαν από πλευράς 
διωκτικών αρχών, αποτελεί ένα ερώτημα το τι επιδράσεις 
είχε αυτή η δίωξη μέσα στην ιταλική κοινωνία και ειδικότε¬ 
ρα στο εσωτερικό του αναρχικού κινήματος, έχοντας θέσει 
σε κλοιό διαρκούς καταστολής και πολυετούς ομηρίας ένα 
από τα πιο δραστήρια τμήματά του. 


Η ΚΡΑΤΙΚΗ ΤΡΟΜΟΚΡΑΤΙΑ 
ΔΕΝ ΕΧΕΙ ΣΥΝΟΡΑ, 
ΑΛΛΑ ΟΥΤΕ ΚΑΙ Η ΑΝΑΡΧΙΑ 

Σ τις 27/10/99, έξω απ’ τα γραφεία του Ελ¬ 
ληνικού Οργανισμού Τουρισμού στο Μι¬ 
λάνο, βρέθηκε μια βόμβα που δεν είχε ε- 
κραγεί. Δυο μέρες πριν σε ένα τμήμα των κα- 
ραμπινιέρων της ίδιας πόλης είχε φτάσει ένα 
δέμα παγιδευμένο με εκρηκτική ύλη. το οποί¬ 
ο εξουδετερώθηκε πριν εκραγεί.* 

Η ανάληψη της ευθύνης, όπως δημοσιεύτη¬ 
κε στον ιταλικό τύπο, έλεγε: «Ενώ ο καπιταλι¬ 
σμός μας καταπιέζει, ενώ η ευρωπαϊκή ένωση 
εκθειάζει τη νίκη της κι ενώ ο τρόμος και η πα¬ 
ραίτηση παραλύουν κινήματα και ανθρώπους, 
υπάρχουν ωστόσο καταστάσεις αγώνα και α¬ 
νταρσίας. Ομάδες συντρόφων στην Ευρώπη 
αποφάσισαν σήμερα να επιτεθούν ενιαία σε ε¬ 
νεργή αλληλεγγύη με τον φυλακισμένο έλλη- 
να αναρχικό Νίκο Μαζιώτη και με όλους τους 
αναρχικούς και τους επαναστάτες πού βρίσκο¬ 
νται στη φυλακή. Στους συντρόφους στέλνου¬ 
με το χαιρετισμό μας με φωτιά. ΔΙΕΘΝΗΣ ΑΛ¬ 
ΛΗΛΕΓΓΥΗ. Δεν γίνεται να μετασχηματιστεί ο 
καπιταλισμός του κέρδους και της απανθρω¬ 
πιάς, γίνεται μόνο να του δοθούν χτυπήματα 
μέχρι τη στιγμή που θα διαλυθεί. ΕΠΑΝΑΣΤΑ¬ 
ΣΗ. Η Οργισμένη Ταξιαρχία. Μιλάνο 1η Μάη 
1971» 

Μετά απ’ αυτό ξέσπασε ένα όργιο παραπλη¬ 
ροφόρησης με προέλευση τις ειδικές αντιτρο- 
μοκρατικές μονάδες των καραμπινιέρων 
(Κ.0.5.) και αναμεταδότες τα ιταλικά ΜΜΕ και 
κάποιες ελληνικές εφημερίδες. Να θυμίσουμε 
εδώ ότι οι Κ.0.5. σε συνεργασία με τις δικα¬ 
στικές αρχές και ειδικά με το δικαστή Μβήηΐ, 
είναι εκείνοι που επινόησαν την ύπαρξη μιας 
φανταστικής ένοπλης οργάνωσης, που ονόμα¬ 
σαν Ο.Κ.Α.Ι. αποδίδοντας στα υποτιθέμενα 
μέλη της (με βάση την «ομολογία» μιας ψευτο- 
μετανιωμένης) έναν αριθμό βίαιων ενεργειών 
της τελευταίας Ιδετίας, στήνοντας έτσι μια πο¬ 
λύχρονη δίωξη εναντίον δεκάδων αναρχικών 
στην Ιταλία (Βλ. «Αναρχικό Δελτίο» Νο 2). 

Οι νέες απίθανες «πληροφορίες» των 
Κ.0.5. μιλούσαν ανάμεσα σ’ άλλα για μακρο¬ 
χρόνιες διασυνδέσεις μεταξύ ελλήνων [καθώς 
και προσωπικά του Ν. Μαζιώτη] και ιταλών α¬ 
ναρχικών, για παρουσία «Ιδμελούς αντιπρο¬ 
σωπείας» ελλήνων αναρχικών στην κηδεία του 
Εάοατάο Μθεεβπ-Βαΐεηο, την Άνοιξη του ’98, 
για 4 ιταλούς αναρχικούς οι οποίοι καταζητού¬ 
νται για “κάποιες” ενέργειες στην Αθήνα κ.λπ. 
Γία να “δέσει” το σενάριο επιστρατεύτηκαν και 
μέρη του κατασταλτικού θεωρήματος «Κ.Ο.5.- 
Μαπηϊ», αλλά και δόσεις απ’ την ελληνική α- 
σφαλίτικη μυθιστοριογραφία γύρω απ’ την 
ταυτότητα των αναρχικών στην Ελλάδα, τον 
Τρόπο οργάνωσής τους και τις υποτιθέμενες 
όχέσεις τους με “άλλες τρομοκρατικές οργα¬ 
νώσει];”! 

Βέβαια όλη αυτή η σεναριολογία κι η προ¬ 
σπάθεια παρουσίασης των δράσεων διεθυιστι- 
κής αλληλεγγύης ως απότακτον κάποιων φα¬ 
νταστικών διαπροσωπικών σχέσεων κι επα¬ 
φών, εντάσσεται στα πλαίσια της έντασης των 
κατασταλτικών σχεδιασμών στην περιοχή, ό¬ 
πως προκύπτει π.χ. στην Ελλάδα μέσα από ει¬ 
δικές διακρατικές συμφωνίες με παγκόσμιες 
και περιφερειακές δυνάμεις (Η.Π.Α., Ισραήλ, 
Τουρκία), από συνθήκες τύπου Σέυγκεν, από 
την προαναγγελόμενη ψήφιση αντιτρομοκρα- 
τικού νόμου, κ.λπ. Ν 

Όμως η παγκοσμιοποίηση έχει και μια άλ¬ 
λη όψη εκτός από εκείνη της οικονομίας και 
της καταστολής. Την όψη της διεθνοποίησης 
των αγώνων για την Ελευθερία. Όταν ένας α¬ 
γώνας ξεσπά σ’ ένα σημείο, είναι δυνατόν να 
κινητοποιήσει και να εμπνεύσει όσους αγωνί¬ 
ζονται και σε άλλα μέρη της γης. Η αλληλεγ¬ 
γύη των αναρχικών στον αγώνα των κατοίκων 
της Β.Α. Χαλκιδικής, και ειδικά η στάση του 
Μαζιώτη απέναντι στο κράτος καθώς και ο διε- 
θνιστικός και ρηξιακός χαρακτήρας που πήρε 
η δίκη του τον Ιούλη του ’99, ήταν γεγονότα 
με τέτοιο αντίκτυπο ώστε από μόνα τους να 
συνεγείρουν και να εμπνεύουν όσους αγωνί¬ 
ζονται οπουδήποτε για την κοινωνική απελευ¬ 
θέρωση. 

Αργέσιης 

* Σε ισπανικά και ιταλικά έντυπα σναφέρεται ότι ενέρ- 
γειες ε'γιναν και στην·.1<^^ία;-,·ενάντια στην ελληνική 
πρεσβεία της Μαδρίτη και σε μια τράπεζα της Βαρκελώ¬ 
νης. 


ΥΠΟΘΕΣΗ ΜΑΚΙΝΙ: Η ΚΑΤΑΛΗΞΗ 
ΜΙΑΣ ΔΙΚΗΣ ΜΕ ΔΙΠΛΟ ΤΕΛΟΣ 

Σ τις 31 Μάη 2000 έκλεισε η λεγάμενη δίκη Μαρίνι σε βάρος 
50 αναρχικών συντρόφων που κατηγορούνταν για βαριά α¬ 
δικήματα: από συμμετοχή σε ένοπλη οργάνωση μέχρι ανα¬ 
τρεπτική συνέργεια και άλλα “κοινά” εγκλήματα. 

Τα ειδικά επιχειρησιακά τμήματα των Καραμπινιέρων 
(Κ.Ο.5.) και η εισαγγελία της Ρώμης θέλησαν να στριμώξουν, 
βάσει ψεύτικων και προκατασκευασμένων αποδείξεων, μερικές 
δεκάδες αναρχικών, προσφεύγοντας επίσης σε μια φανταστική 
επαναστατική οργάνωση στην οποία δόθηκε το άνομα Ο.Κ.Α.Ι. 
Η έρευνα που οδήγησε του Σεπτέμβρη του 1996 στη σύλληψη 30 
σίίεδόν ατόμων, έπειτα από τέσσερα και πλέον χρόνια ερευνών, 
κλείνει με την αθώωση όλων αναφορικά με την ένοπλη οργάνω¬ 
ση και την ανατρεπτική συνέργεια, αλλά και με την καταδίκη 13 
κατηγορούμενων με βαριές ποινές για «κοινά» εγκλήματα. 

Η δίκη από την αρχή ήταν το αποτέλεσμα μιας σκευωρίας, ό¬ 
χι μόνο για την απόλυτη έλλειψη αποδείξεων αλλά και εξαιτίας 
ενός απόρρητου ντοκουμέντου των Καραμπινιέρων που ήταν για 
εσωτερική τους χρήση και είχε προηγηθείτης έρευνας, αλλά στη 
συνέχεια δημοσιοποιήθηκε εξαιτίας κάποιας εσωτερικής διαμά- 
- χης των Κ.Ο.5. Η πληροφορία αυτή που παρουσιάστηκε και συ¬ 
ζητήθηκε από την υπεράσπιση υπογράμμιζε το πώς προκατα- 
σκευάστηκε η δίκη, πώς εγκλώβισε 50 αναρχικούς με βάση 
κατασκευασμένα αποδεικτικά στοιχεία και υποβολιμαίες 
καταθέσεις μιας ψευτο-μετανιωμέυης μάρτυρος, και όλα αυτά 
για να οδηγήσουν στην καταδίκη τους, σύμφωνα με την καθιε¬ 
ρωμένη ιεροεξεταστική μέθοδο του κατασταλτικού μηχανισμού. 

Η απόφαση παρουσιάζει την εικόνα μιας βρώμικης ενδιάμε¬ 
σης λύσης παιγμένης πάνω στο πετσί αυτών που καταδικάστη¬ 
καν. 

Οι ένορκοι πραγματοποίησαν μια δίκη χωρίς αποδείξεις, αλ¬ 
λά μια γενική αθώωση θα ήταν άσχημα προσαρμοσμένη στα δι¬ 
σεκατομμύρια που ξοδεύτηκαν για τις έρευνες, στα χρόνια της 
προφυλάκισης δεκάδων ατόμων, στις δημοσιογραφικές υπηρε¬ 
σίες καθώς επίσης και στις αντιδραστικές πολιτικές διαθέσεις. Ε¬ 
νώ από τη μια μεριά αναγνωρίζεται το έκδηλο της κατασκευής 
του πλέγματος των κατηγοριών που προετοιμάστηκαν από τον ει¬ 
σαγγελέα Μαρίνι, από την άλλη επιβεβαιώνεται η θέληση να 
προχωρήσουν στην καταδίκη μιας δεκάδας κατηγορούμενων. 
Έτσι ξεπερνιέται η δυσκολία της δικαστικής εξουσίας να διατυ¬ 
πώσει ανοικτά μια πολιτική κρίση και να δικάσει ιδέες, και η α¬ 
πόφαση δικαιώνεται αποδίδοντας στα άτομα βαριά εγκλήματα 
(ποτέ αποδεδειγμένα) και παρουσιάζοντας τους κατηγορούμε¬ 
νους ως αιμοχαρείς εγκληματίες, προς αναζήτηση της συναίνε¬ 
σης της κοινής γνώμης. 

Αυτός ο επίλογος εισάγει σε μια πολπική φάση όπου βρίσκε¬ 
ται στο δρόμο της υλοποίησής του ένα σχέδιο συνολικής επικύ¬ 
ρωσης και παγίωσης της εκμετάλλευσης και της κυριαρχίας 
πάνω σε κάθε ζωντανή ύπαρξη. Η εξουσία υιοθετεί ιλιγγιωδώς 
αυξανόμενες τεχνικές ελέγχου και καταστολής, οι οποίες 
εμφανίζονται με διαφορετικές μορφές και είναι προορισμένες 
στο να περιορίζουν εκείνες τις οντότητες, επαναστατικές και μη, 
που επιδιώκουν να ζουν διαφορετικά, που εξεγείρονται και 
πραγματικά αμφισβητούν το μοντέλο που έχει επιβάλει το καπι¬ 
ταλιστικό σύστημα. 

Όποιος δεν προσαρμόζεται στους κανόνες και αγωνίζεται για 
να αλλάξει την πραγματικότητα πρέπει να εμποδίζεται με κάθε 
μέσο, νόμιμο ή παράνομο, προτού μπορέσει να παρουσιάσει έ¬ 
ναν πραγματικό κίνδυνο για το κράτος. 

Αυτή είναι μόνο μία από τις τόσες δίκες που διεξάγονται ενά¬ 
ντια σε συντρόφους-ισσες σε όλη την Ιταλία και που με την ίδια 
μέθοδο τείνουν να τσακίσουν οποιοδήποτε είδος κοινωνικής 
διαφωνίας. 

ΕΠΙΒΕΒΑΙΩΝΟΥΜΕ ΤΗΝ ΑΛΛΗΛΕΓΓΥΗ ΜΑΣ ΣΤΟΥΣ ΣΥ¬ 
ΝΤΡΟΦΟΥΣ ΚΑΙ ΤΙΣ ΣΥΝΤΡΟΦΙΣΣΕΣ ΠΟΥ ΧΤΥΠΙΟΥΝΤΑΙ 
ΑΠΟ ΤΗΝ ΚΑΤΑΣΤΟΛΗ. 

Η ΑΠΑΝΤΗΣΗ ΜΑΣ ΣΤΟΥΣ ΔΙΑΧΥΤΟΥΣ ΚΑΙ ΕΠΑΝΑΛΑΜ¬ 
ΒΑΝΟΜΕΝΟΥΣ ΕΚΦΟΒΙΣΜΟΥΣ ΚΑΙ ΤΑ ΑΝΤΙΠΟΙΝΑ ΕΙΝΑΙ 
Η ΕΠΑΝΑΠΡΟΩΘΗΣΗ ΚΑΙ Η ΡΙΖΟΣΠΑΣΤΙΚΟΠΟΙΗΣΗ ΤΟΥ 
ΑΓΩΝΑ ΕΝΑΝΤΙΑ ΣΤΗΝ ΑΛΑΖΟΝΕΙΑ ΤΗΣ ΕΞΟΥΣΙΑΣ. 


ΣΥΝΕΛΕΥΣΗ ΑΝΑΡΧΙΚΩΝ 
ΕΝΑΝΤΙΑ ΣΤΗΝ ΚΑΤΑΣΤΟΛΗ 

Ρώμη, 1η Ιούνη 2000 

ΝΑ ΣΠΑΣΟΥΜΕ ΤΟ ΤΕΙΧΟΣ ΤΗΣ ΣΙΩΠΗΣ 

ΓΙΑ ΤΟ ΑΝΘΡΩΠΟΚΥΝΗΓΙ ΤΗΣ ΑΣΤΥΝΟΜΙΑΣ 

Η γενικευμένη κοινωνική βαρβαρότητα που γεννά η εξουσία του “ανθρώπου” πάνω στον 
άνθρωπο προκαλεί με τη σειρά της καθημερινά φαινόμενα δυσαρέσκειας, αμφισβήτησης 
και οργής σε ομάδες του πληθυσμού και ιδιαίτερα της νεολαίας. Και υπάρχουν χώροι ό¬ 
πως είναι οι συναυλίες και οι αθλητικοί αγώνες οι οποίοι αν και αποτελούν σύγχρονα ερ¬ 
γοστάσια κατανάλωσης, εκμετάλλευσης και ελέγχου γίνονται συχνά σημεία έκρηξης της 
συσσωρευμένης ασφυξίας και της οργής των νέων. Γιατί η συνάθροιση πολλών ανθρώ¬ 
πων, ακόμα και με μοναδικό σημείο συνοχής την ασφυξία και την οργή, λειτουργεί συχνά 
ως προϋπόθεση για την εκδήλωση αντεπιθέσεων ενάντια στα αποκρουστικά σύμβολα της 
κυριαρχίας και τους πραιτωριανούς της, έστω κι αν συχνά είναι ξεσπάσματα τόσο πρωτό¬ 
λεια και στιγμιαία, ακόμα και άστοχα καμιά φορά, όσο ευκαιριακά κι αυθόρμητα γεννήθη¬ 
καν. 

Καθόλου τυχαία η συναυλία των «Βαρ© ΑρβΐηδΙ ΐΓνβ Μαοόίπθ» έγινε στα νταμάρια, στο 
θέατρο Πέτρας στην Πετρούπολη, μακριά από το κέντρο της μητρόπολης ή άλλα σημεία 
της με προκλητικούς στόχους για την εξεγερμένη νεολαία. 14 Ιούνη 2000 και κατά τη διάρ¬ 
κεια της συναυλίας ξεσπούν μικρής έκτασης επεισόδια ανάμεσα σε μικρές ομάδες νέων 
και ισχυρές δυνάμεις της αστυνομίας που έχουν κυκλώσει ασφυκτικά την περιοχή. Τα ε¬ 
πεισόδια σύντομα σταματούν όπως και η συναυλία, ενώ οι μπάτσοι κατακλύζουν το χώρο 
με βροχή ασφυξιογόνων χωρίς όμως να καταφέρουν να συλλάβουν κανέναν. Στη συνέχεια 
οκτώ χιλιάδάς περίπου νέοι και νέες που παρακολούθησαν τη συναυλία αποχωρούν, περ¬ 
νώντας αναγκαστικά ανάμεσα από τις παρατεταγμένες ομάδες των ΜΑΤ και της ασφά¬ 
λειας. Οι μπάτσοι αρχίζουν τότε τις συλλήψεις επιλέγοντας κατά βούληση ποιοι από τους 
αποχωρούντες νέους θα προσαχθούν σαν ύποπτοι για τα επεισόδια που προηγήθηκαν. Η 
ανυπαρξία οποιουδήποτε ενοχοποιητικού στοιχείου για οποιονδήποτε ήταν μια λεπτομέ¬ 
ρεια πού ξεπεράστηκε με “αναγνωρίσεις” από τους ίδιους τους μπάτσους. Τέτοιες προσα¬ 
γωγές, με βάση “αναγνωρίσεις” και υποψίες των μπάτσων, έγιναν σε ακτίνα πολλών χιλιο¬ 
μέτρων από το χώρο της συναυλίας ακόμη και ώρες μετά το τέλος της. 

Δεκάδες είναι οι νέοι και οι νέες που κατέληξαν έτσι σαν ύποπτοι στην Γ ενική Ασφάλεια 
όπου αρκετοί κακοποιήθηκαν και τους απαγγέλθηκαν κατηγορίες για τα επεισόδια. Περί¬ 
που 20 από αυτούς οδηγήθηκαν στον ανακριτή κατηγορούμενοι για κακουργήματα και α- 
φ έθη καν προσωρινά ελεύθεροι με περιοριστικούς όρους και χρηματικές εγγυήσεις. Δύο α¬ 
πό αυτούς, ο φοιτητής Βασίλης Πανούσης και ο εργάτης Κώστας Νικολάίδης, και χωρίς 
να υπάρχει κανένα ιδιαίτερο στοιχείο σε βάρος τους πέρα από τις γνωστές 
“αναγνωρίσειςκ κρίθηκαν ως “ιδιαίτερα επικίνδυνοι” και προφυλακίστηκαν, ο πρώτος -ο 
οποίος αποφυλακίστηκε ενάμιση μήνα αργότερα- στις φυλακές ανηλίκων και ο δεύτερος 
στον Κορυδαλλό. Κάποιοι προφανώς έπρεπε να προφυλακιστούν και επιλέχθηκαν αυτοί με 
κριτήρια που αφορούν τη στάση τους απέναντι στις αρχές ή το φάκελό τους στην ασφά¬ 
λεια και όχι την υποτιθέμενη σχέση τους με τα επεισόδια. Ας σημειωθεί ότι ο σύντροφος 
Κώστας Νικολάίδης τη στιγμή της σύλληψής του έφερε πάνω του φυλλάδια αναρχικού πε¬ 
ριεχομένου, πράγμα που στα μάτια των μπάτσων προφανώς τον καθιστά ένοχο για οτιδή¬ 
ποτε. 

Όμως το πογκρόμ που έστησαν οι μπάτσοι σε βάρος της νεολαίας κατόπιν των μάλλον 
ασήμαντων και περιορισμένων επεισοδίων στη συναυλία των «Βαρθ» τούς άνοιξε φαίνεται 
την όρεξη κι αποφάσισαν να συνεχίσουν με το ανθρωποκυνήγι των αναρχικών... Την επο¬ 
μένη της συναυλίας, ανακοίνωσαν ότι καταζητούνται έξι ακόμα νέοι, κατηγορούμενοι για 
κακουργήματα με βάση πάλι “αναγνωρίσεις” και μαρτυρίες δύο μπάτσων ότι τα άτομα αυ¬ 
τά εθεάθησαν στο χώρο των επεισοδίων. Κατά διαβολική σύμπτωση όλοι τους είναι φα¬ 
κελωμένοι στην ασφάλεια ως αντιεξουσιαστές και αναρχικοί, με συμμετοχή σε πολιτικές 
πρωτοβουλίες, αυτοοργανωμένα εγχειρήματα και κοινωνικές αντιστάσεις. Ενδιαφέρον εί¬ 
ναι το ότι ανάμεσα στους έξι είναι και άτομα που ενώ δεν είχαν καν την “τύχη” να βρίσκο¬ 
νται στην συναυλία της Πετρούπολης, είχαν όμως την ατυχία να κατηγορούνται για τα ε¬ 
πεισόδια που έγιναν σε αυτή. Και αυτοί οι έξι, που είτε συνελήφθησαν είτε παρουσιάστη¬ 
καν στο μεταξύ, αφέθηκαν προσωρινά ελεύθεροι με περιοριστικούς όρους και χρηματικές 
εγγυήσεις. 

Η μακροχρόνια και ύπουλη προπαγάνδα των εγκληματιών που κυβερνούν, για την αύ¬ 
ξηση της παραβατικότητας, της εγκληματικότητας και της τρομοκρατίας, και για την ανα¬ 
γκαιότητα της πάταξής τους, φαίνεται πως αποδίδει για τα καλά τους καρπούς της: αφού 
δεν έχει άλλο σκοπό από το να κρύψει πως η Εξουσία είναι το καθαυτό έγκλημα απ' όπου 
και πηγάζουν όλα τα εγκλήματα, και να αποσπάσει την κοινωνική συναίνεση και τη 
συνεργασία για τη ραγδαία αύξηση της κρατικής βίας και της καταστολής επάνω στην κοι¬ 
νωνία ή σε ό,τι απέμεινε από αυτή. Η γενικευμένη μπατσοκρατία και η δολοφονική επιθε¬ 
τικότητα απέναντι στους μετανάστες, τους αποκλεισμένους και τους αντιστεκόμενους αν¬ 
θρώπους, καθώς και η εφαρμογή του δόγματος της «μηδενικής ανοχής» απέναντι στις μι¬ 
κρές ή μεγάλες ταραχές που ξεσπούν εξαιτίας της καθημερινής εκμετάλλευσης, της κοι¬ 
νωνικής ανισότητας και της καταπίεσης, δεν σημαίνουν τίποτα άλλο παρά την επιβολή του 
Νόμου και της Τάξης της Δικτατορίας του Κράτους και του Κεφάλαιου επάνω στη ζωή μας. 

Μια ζωή που ασφυκτιά μέσα στα προσχήματα ελευθερίας, αναζητώντας ένα άλλο νόη¬ 
μα από αυτό της εθελόδουλης επιβίωσης κάτω από την καθαγιασμένη ισχύ του χρήματος 
και της εξουσίας του κράτους. Μια ζωή που δεν θα πάψει να εξεγείρεται γιατί διψά παθια¬ 
σμένα για την ελευθερία... 

ΝΑ ΜΗΝ ΜΕΙΝΟΥΜΕ ΠΑΘΗΤΙΚΟΙ ΑΠΕΝΑΝΤΙ ΣΤΗΝ ΚΡΑΤΙΚΗ ΜΗΧΑΝΗ ΠΟΥ ΦΥΛΑΚΙΖΕΙ 
ΚΑΙ ΣΥΝΘΛΙΒΕΙ ΤΗ ΖΩΗ. ΝΑ ΜΗΝ ΕΠΙΤΡΕΨΟΥΜΕ ΤΗΝ ΕΓΚΛΗΜΑΤΟΠΟΙΗΣΗ ΤΗΣ ΚΟΙΝΩ¬ 
ΝΙΚΗΣ ΑΝΤΙΣΤΑΣΗΣ. ΑΛΛΗΛΕΓΓΥΗ ΣΕ ΟΛΟΥΣ ΤΟΥΣ ΕΞΕΓΕΡΜΕΝΟΥΣ ΑΝΘΡΩΠΟΥΣ. 

ΑΜΕΣΗ ΑΠΕΛΕΥΘΕΡΩΣΗ ΤΟΥ ΑΝΑΡΧΙΚΟΥ ΚΩΣΤΑ ΝΙΚΟΛΑΪΔΗ 

Αλληλέγγυοι Αναρχικοί 



ΑΝ 01 «ΑΘΩΟΙ» ΑΞΙΖΟΥΝ ΤΗΝ ΑΛΛΗΛΕΓΓΥΗ ΜΑΣ 

ΓΕ 01 «ΕΝΟΧΟΙ» ΤΗΝ ΑΞΙΖΟΥΝ ΑΚΟΜΑ ΠΕΡΙΣΣΟΤΕΡΟ 


1ΥΜ χ την απόπειρα βίο υπουργείο βιομηχανίας και ίνάπτιιζης στις 
ΛΊ2/9Τσκοπό είχα την αποστολή μηνύματος στους πολιτικηιΐς, επιχείρημα· 
«*<«·» μι (•■ατι τ,-μικούς κύκλον; αυτής της χήρας όη ταβχΐαιά τους, ί.τ. >·- 
δοτικά ή κατασταλτικά, δεόπρόκειται να περάσουν χιφίς αντίσταση. 
Σκοπό είχα, επίσης, την αποστολή μηνύματος οΐίη/.εγγτης στο δίκαιο και 
όοναρικό αγώνα παυ με κάθε μέσα διεξάγουν οι κάτοικοι τώνχωριών ταυ 
Ιτρυμονικαύ κάλχυο π «ιτ ια στην εγκατάσταση βιομηχανίας χρυσού από 
την καναδική πολυεθνική 7Τ'.¥ ΟΟΙ.Ι), στη βυραηανατο/ική Χαλκιδική... 

...Είμαι αναρχικός και επιδιώκω την αλοκλη/κοτίκή καταστροφή τιιο 
κράτους και του καπιταλιστικού καθεστώτος και την αντικατάστασή τον 
από τις αντιεξόοσιασηκι’ς κομμούνες. Τη μόνη κατηγορία ποι> μπορώ να 
όι/Ι>ιί και ιίνια προς τιμή μιιι ιίναι αντί) της ανατρεπτικής όρασης ." 


Λ'. ΜίχζπΊτν,κ 


ΤΟΤΕ 


ΕΝΟΧΟΙ 



Η “ΑΠΟΛΟΓΊΑ” 
ΤΟΥ ΑΝΑΡΧΙΚΟΥ 
ΝΙΚΟΥ ΜΑΖΙΟΤΠ 



Για την υπόθεση του συντρόφου Νίκου Μαζιώτη κυκλοφο¬ 
ρούν τρεις μπροσούρες, με κείμενα από τη φυλακή, την 
“απολογία” του, και κείμενα αλληλεγγύης. Οι μπροσούρες 
διακινούνται ελεύθερα ή με μικρό συμβολικό αντίτιμο. 














